cyanic-selkie/wikianc huggingface dataset:
ནང་ཆེན་རྒྱལ་རབས
འབྲུ་སྤྱི་ཕུད་འཁོར་ལོ་བཟང་པོ་ནས་བཟུང་རྒྱལ་སྲས་ཆོས་ཀྱི་རྒྱལ་མཚན་བར་མུ་འབྲེལ་སྲིད་འཛིན་རྒྱལ་པོ་རྣམས་ཀྱི་བཀའ་ཡི་བློན་ཆེན་ཇི་སྙེད་ཅིག་བྱོན་ཡོད་ཀྱང་། དེ་དག་གི་བྱུང་བ་ཇི་བཞིན་བརྗོད་པའི་ཡི་གེ་མ་མཐོང་ལ། རྒྱལ་སྲས་ཆོས་ཀྱི་རྒྱལ་མཚན་ནང་སོ་ཆེན་མོའི་ཁྲི་ལ་བཞུགས་ཤིང་། མདོ་སྟོད་མི་ཡི་ཆོལ་ཁའི་རྗེ་བོར་མངའ་གསོལ་བ་ནས་བཟུང་གནས་དྲུག་ཁྲི་སྐོར་བཅུ་གཉིས་སོགས་ཀྱི་བྱེ་བྲག་གི་བློན་པོའམ་སྡེ་སྲིད་མང་པོ་བགྲང་རྒྱུ་ཡོད་འདུག་ལ།   དེ་རྗེས་གུ་ཤྲཱི་ཀརྨ་རབ་བརྟན་དང་ནང་ཆེན་ཨ་ཉོག་རྒྱལ་པོ་སོགས་ཀྱི་སྐབས་བློན་ཁག་བཞི་དང་།  བློན་སྡེ་ཉེར་ལྔ།(དེམ་ཆི་ཉེར་ལྔ)   རྒན་པོ།   གནས་མགོ་ཤོག་ཁ་སོགས་བྱེ་བྲག་དུ་མ་ཞིག་ཡོད་འདུག་ཀྱང་ཞིབ་གསལ་གྱི་ལོ་རྒྱུས་ཡི་གེ་མ་མཐོང་། འདིར་བོད་གཅིག་གྱུར་གྱི་རྗེ་བོ་རྒྱལ་དབང་ལྔ་པ་ཆེན་པའི་སྐབས་ཡས་མས་སུ་མན་ཇུ་གོང་མའི་རྒྱལ་པོའི་སྲིད་བློན་ཨམ་བན་སོགས་ཀྱིས་ནང་ཆེན་རྒྱལ་པོ་རྡོ་རྗེ་ཚེ་དབང་ལ། ཨིནྡྲ་ནི་ལའི་ཏོག་དང་།  ཆིན་ཧུ་ཝང་གི་མཚན་དང་།  བློན་ཆེན་ཁག་ལ་བེ་ཧུ་བློན་ཕྲན་རྣམས་ལ་བེ་ཅང་གི་ཆོ་ལོ་གནང་ནས་གཏན་ལ་ཕབས་པ་ལྟར།   འོག་ནས་རྒྱལ་པོ་ལ་ཆིན་ཧུ་ཝང་སྟེ་བོད་སྐད་ལ་ཁྲི་སྟོང་སྡེའི་རྒྱལ་པོ་དང་། དེ་བཞིན་བློན་ཆེན་ཁག་ལ་བེ་ཧུ་སྟེ་བརྒྱ་ཚོ་བཅུ་མན་གྱི་སྡེ་དཔོན་ནམ་བརྒྱ་གྲངས་ཀྱི་དཔོན་པོ་དང་།   བེ་ཅང་ལ་བརྒྱ་སྡེ་བཞི་ལྔ་མན་གྱི་སྡེ་དཔོན་ནམ་བརྒྱ་ཤས་དཔོན་ཏེ།  འོག་ནས་བེ་ཧུ་དང་བེ་ཅང་ལ་བརྒྱ་གྲངས་དང་རྒྱ་ཤས་ཞེས《  ཁམས་སྟོད་ལོ་རྒྱུས》  ནང་ལྟར་  (བརྒྱ་ཤས་དང་བརྒྱ་གྲངས་ཅེས་བཤད་ན་དོན་མཐུན་གྱི་ཁ་གསལ་པོ་ཞིག་མི་འདུག་ཀྱང་ལོ་རྒྱུས་གཅིག་འགྱུར་ཆེད་དུ་སོར་བཞག་བྱས་པ་ཡིན)བོད་རང་གི་ཐ་སྙད་དཀོལ་ནས་བཤད་པར་བྱའོ།  ། དེ་ལས་ཁྲི་སྟོང་སྡེའི་རྒྱལ་པོ་རྡོ་རྗེ་ཚེ་དབང་གི་སྐབས་སུ།  གྱད་བློན་ཨ་ཤག་རྡོར་མགོན་གྱིས་སྔར་ཡོད་བློན་སྡེ་ཁག་ལ་བཀའ་བསྒྲགས་སྐབས་ནང་སྡེ་ཤོག་ཆེན་བཅོ་བརྒྱད་དང་། བརྒྱ་གྲངས་བློན་ཆེན་ཁག་བཞི།  བརྒྱ་ཤས་བློན་ཕྲན་ཉེར་ལྔའམ་ཕྱི་སྡེ་དེམ་ཆི༡ཉེར་ལྔ་ལ།  བོད་ཀྱི་དཔོན་ཆེན་ཁག་བཞི།  རྒྱ་ཤས་དཔོན་ཉེར་གཅིག་དང། གཞན་ཨ་ཁྲོ་ཚོ་བདུན།  རྒྱ་སྡེ་ཁག་གསུམ།  ཨ་རིག  དགོན་ཚང་ཁག་གསུམ་བཅས་འཁོད་ལ།   དེ་ལས་ཅུང་རྒྱས་པ་ནང་ཆེན་རྒྱལ་པོ་བཀྲ་ཤིས་ཚེ་དབང་སྟོབས་རྒྱལ་མཆོག་གི་སྐུ་དུས་སུ་ནང་སྡེ་ཤོག་ཆེན་བཅོ་བརྒྱད་ལ་ཕྱིས་བརྒྱ་གྲངས་བློན་ཆེན་ཁག་བདུན་དང་།  བརྒྱ་ཤས་དཔོན་སྡེ་ཉེར་བརྒྱད།  ཕྱི་སྡེ་དེམ་ཆུ་ཉེར་ལྔ་ལ།  དཔོན་ཆེན་ཁག་བཞི། བརྒྱ་ཤས་དཔོན་སྡེ་ཉེར་གཅིག  ཨ་ཁྲོ་ཚོ་བདུན།  རྒྱ་སྡེ་ཁག་བཞི།   དགོན་སྡེ་ཁག་བཞི་བཅས《  ཁམས་སྟོད་ལོ་རྒྱུས》  ལས་གསལ་ལ་ཞིབ་ཏུ་དེ་དག་འདི་དང་འདི་ལྟར་ཞེས་བྱེ་ ______________________ དེམ་ཆི་ནི་སོག་པོའི་གོ་ཐོབ་ཅིག་གི་མིང་ཡིན་ལ་རྒྱ་སྐད་དུ德木齐ཟེར། སོག་གུ་ཤྲཱི་བསྟན་འཛིན་ཆོས་རྒྱལ་གྱི་དུས་སྐབས་སུ་ནང་ཆེན་གྱི་ཕྱི་སྡེ་ཉེར་ལྔའི་དཔོན་མགོ་རྣམས་ལ་དེམ་ཆིའི་ཐོབ་བསྩལ་བས་ཕྱིས་ཕྱི་སྡེ་དེམ་ཆི་ཉེར་ལྔར་གྲགས།   ཕྱིས་ནང་ཆེན་ཉེར་ལྔའི་ཁུལ་ཅེས་འབོད་པའི་དོན་ཡང་དེ་ཡིན།  དེམ་ཆུས་ཞེས་བྲིས་པའང་ཡོད། བྲག་གི་ལོ་རྒྱུས་བཤད་པ་མ་མཐོང་། གོང་ནས་ནང་སྡེ་ཤོག་ཆེན་བཅོ་བརྒྱད་ལས་ས་བཅད་ནང་དུ་བརྒྱ་གྲངས་དཔོན་སྡེ་ཉེར་བརྒྱད་ཅེས་དང་འོག་ནས་རེ་རེ་བཞིན་འཆད་སྐབས།   བརྒྱ་གྲངས་དཔོན་སྡེ་ཉེར་ལྔའི་དེ་ལྷག་ཅེས་སུམ་ཅུ་ཙམ་བགྲངས་འདུག་པ་སོགས་གཉིད་ཀྱི་བཟི་བའི་སྐད་ཆ་དང་འདྲ་བ་ལས་གོང་འོག་འགྲིགས་པ་ཞིག་བཤད་མི་འདུག་ཀྱང་།   འདིར《ཆོས་འབྱུང་གསལ་ བྱེད་སྒྲོན་མེ》དང་། 《ཁམས་སྟོད་ལོ་རྒྱུས》གཉིས་གཅིག་གིས་གཅིག་ཁ་བསྐངས་ཏེ་ས་བཅད་ལྟར་མིང་ཐོ་རེ་རེ་བཞིན་བརྗོད་པར་བྱའོ། །
༡༽ བརྒྱ་གྲངས་དཔོན་ཆེན་ཁག་བདུན།
དགུ ཤེས་རིག་དང་ཡུལ་སྲོལ་གོམས་གཤིས་སོགས་བཤད་པ།
བཅུ།  འཕྲོས་དོན་དང་རེ་བ་ཐུང་ངུ་བཅས་མཇུག་བསྡུ་བ།
རྟེན་འབྲེལ་ཡན་ལག་བཅུ་གཉིས།
ནང་གི་རྟེན་འབྲེལ་ཏེ་བཅུད་ཀྱི་སེམས་ཅན་རྣམས་འབྱུང་བའི་ཚུལ་གྱི་རྟེན་འབྲེལ་ཡན་ལག་བཅུ་གཉིས་ཏེ། འཕེན་པའི་ཡན་ལག་གསུམ་དང་། འཕངས་པའི་ཡན་ལག་བཞི་དང་། འགྲུབ་པའི་ཡན་ལག་གསུམ་དང་། གྲུབ་པའི་ཡན་ལག་གཉིས་བཅས་བཅུ་གཉིས་སོ།
རྟེན་འབྲེལ་ཡན་ལག་བཅུ་གཉིས་ཀྱི་ངོ་སྤྲོད་རགས་བསྡུས།
སྣང་སྲིད་འདུས་བྱས་ཆོས་ཀུན་མ་ལུས་པ། ། རྒྱུ་མེད་རྒྱུ་མིན་བྱེད་པོའི་མ་སྐྱེད་པར། །རྒྱུ་རྐྱེན་ཚོགས་པའི་རྟེན་འབྲེལ་སྨྲ་བའི་རྒྱལ། ། སྐྱེས་མཆོག་དམ་པ་དེ་ལ་གུས་ཕྱག་འཚལ། །
འདིར་མཐོང་ཐོས་དྲན་རེག་སོགས་སྣང་ཞིང་སྲིད་པའི་ཆོས་འདི་ཐམས་ཅད་གང་ལས་བྱུང་ཞེ་ན་རྒྱུ་མེད་པ་དང་། རྒྱུ་མ་ཡིན་པ་བདག་དང་དུས་དང་དབང་ཕྱུག་དང་བྱེད་པ་པོ་རྟག་བདག་སོགས་གཞན་གྱིས་བྱས་པ་ལས་བྱུང་བ་མ་ཡིན་ལ། རང་རང་གི་རྒྱུ་རྐྱེན་རྟེན་འབྲེལ་ཚོགས་པ་ལ་བརྟེན་ནས་སྐྱེ་བ་ནི་རྟེན་ཅིང་འབྲེལ་བ་འབྱུང་བ་ཞེས་བྱ་སྟེ། ཚུལ་འདི་ལྟ་བུ་དང་ལྡན་པ་སྨྲ་བ་ནི་རྫོགས་པའི་སངས་རྒྱས་བཅོམ་ལྡན་འདས་ཀྱི་ཐུན་མོང་མ་ཡིན་པའི་གསུང་ཉག་གཅིག་ཁོ་ན་ཡིན་ནོ། །དེ་ལ་ཕྱིའི་ཆོས་ཐམས་ཅད་དཔེར་ན་ས་བོན་ལས་མྱུ་གུ་སྐྱེ་བ་ལ་སོགས་རྒྱུ་འབྲས་གྱི་ཚུལ་དུ་རྟེན་ཅིང་འབྲེལ་བར་འབྱུང་ལ། ནང་གི་ཆོས་སེམས་ཅན་རྣམས་ཀྱི་ཕུང་པོ་ཁམས་དང་སྐྱེ་མཆེད་ཐམས་ཅད་ནི་རྟེན་འབྲེལ་ཡན་ལག་བཅུ་གཉིས་ཀྱི་ཚུལ་དུ་འབྱུང་བ་ཡིན། ཕྱིའི་རྟེན་འབྲེལ་དེ་དག་རྒྱུ་དང་འབྲེལ་བ་ནི། དཔེར་ན། ས་བོན་དང་མྱུ་གུ་དང་། སྡོང་བུ་དང་། འདབ་མ་དང་སྦུ་གུ་དང་། སྙིང་པོ་དང་། མེ་ཏོག་དང་། འབྲས་བུ་རྣམས་སྔ་མ་སྔ་མ་ལས་ཕྱི་མ་ཕྱི་མ་རྣམས་ལ་རྟེན་ནས་རིམ་བཞིན་སྐྱེ་བའི་དབང་དུ་བྱས་ཏེ་གསུངས་སོ། །རྐྱེན་དང་འབྲེལ་བ་ནི། ས་ཆུ་མེ་རླུང་ནམ་མཁའ་དུས་དང་དྲུག་སྟེ། རིམ་པ་ལྟར་རྟེན་པ་ནི་འབྱུང་བ་ས་དང་ཆུ་ཡིས་་སྡུད་པ་བྱེད་ཅིང་མེས་སྨིན་པ་དང་རླུང་གིས་འཕེལ་བ་ནམ་མཁས་གོ་བྱེད་པ་སོགས་རིམ་པ་བཞིན་འགྱུར་བར་བྱེད་དེ། ལྷན་ཅིག་བྱེད་པའི་རྐྱེན་འདི་དག་གིས་གོང་གི་མྱུ་གུ་ནས་འབྲས་བུའི་བར་དུ་བདུན་པོ་རྣམས་འབྱུང་བའི་གྲོགས་བྱེད་དོ། །
ནང་གི་རྟེན་འབྲེལ་ལ་མ་རིག་པ་ནས་རྒ་ཤིའི་བར་རྟེན་འབྲེལ་ཡན་ལག་བཅུ་གཉིས་ལུགས་འབྱུང་གི་ཚུལ་སྡུག་བསྔལ་འབའ་ཞིག་གིས་གྲུབ་པའི་ཕུང་པོ་འདི་འབྱུང་བར་འགྱུར་པ་གསུང་ལ། དེ་ལ་མ་རིག་པ་འགགས་པས་འདུ་བྱེད་སོགས་ནས་རྒ་ཤིའི་བར་རྟེན་འབྲེལ་ལུགས་ལྡོག་གི་ཚུལ་སྡུག་བསྔལ་གྱིས་གྲུབ་པའི་ཕུང་པོ་འདི་སྐྱེ་བའི་རྒྱུན་འགག་པར་འགྱུར་རོ་ཞེས་གསུངས་པ་ལྟར་དེ་ཡང་རྟེན་འབྲེལ་ཡན་ལག་བཅུ་གཉིས་པོ་དེ་ཞིབ་ཏུ་བཤད་ན།
མ་རིག་པ།
དེ་ཡང་ཐོག་མར་མ་རིག་པ་ཞེས་བསྟན་ཏེ་དེའི་དོན་ནི་བདེན་པའི་དོན་ལ་རྨོངས་ཤིང་ཡང་དག་པའི་དོན་ལ་སྒྲིབ་སྟེ་བདེན་དོན་མ་མཐོང་བས་ན་མི་ཤེས་པ་ཏེ། འདོད་ཁམས་དང་གཟུགས་ཁམས་གཟུགས་མེད་ཀྱི་ཁམས་གསུམ་གྱི་འཁོར་བའི་སེམས་ཅན་རྣམས་ཀྱི་རང་སའི་ཕུང་པོ་ལ་དམིགས་ནས་དེ་ལ་རྟག་པ་དང་བདེ་བ་དང་བདག་དང་རིལ་པོ་དང་གཅིག་པུ་དང་སེམས་ཅན་དང་བདག་གིར་འདུ་ཤེས་པ་ལ་སོགས་དངོས་པོའི་རང་བཞིན་དང་མི་མཐུན་པར་ཕྱིན་ཅི་ལོག་ཏུ་འཛིན་པའི་རྨོངས་པས་ཡང་དག་པའི་དོན་ལ་སྒྲིབ་པར་བྱེད་པའི་ཀུན་རྟོག་དེ་ལ་མ་རིག་པ་ཞེས་བྱའོ། །
འདུ་བྱེད།
བདག་ཏུ་འཛིན་པའི་མ་རིག་པ་དེ་ཡོད་ན་དེའི་དབང་གིས་ཆགས་སྡང་རྨོངས་གསུམ་གྱིས་བསྐྱེད་པའི་བསོད་ནམས་དགེ་བའི་ལས་དང་། བསོད་ནམས་མ་ཡིན་པ་མི་དགེ་བའི་ལས་དང་། དགེ་མི་དགེའི་ལས་གང་ཡང་མ་ཡིན་པའི་བཏང་སྙོམས་ཏེ་མི་གཡོ་བའི་ལས་རྣམས་འབྱུང་བས་ན། རྣམ་པར་ཤེས་པ་ལ་ཡང་སྲིད་ཀྱི་ས་བོན་འདེབས་བྱེད་ཀྱི་ལས་དེ་ལ་འདུ་བྱེད་ཅེས་བྱ་སྟེ། བསོད་ནམས་དགེ་བའི་ལས་ཀྱིས་མཐོ་རིས་ཀྱི་རྟེན་དང་བདེ་བ་འཐོབ་པར་བྱེད་ཅིང་། བསོད་ནམས་མ་ཡིན་པ་མི་དགེ་བའི་ལས་ཀྱིས་ངན་སོང་གི་རྟེན་དང་སྡུག་བསྔལ་མྱོང་བར་འགྱུར་བ་དང་། དགེ་མི་དགེའི་ལས་གང་ཡང་མ་ཡིན་པའི་བཏང་སྙོམས་མི་གཡོ་བའི་ལས་ཀྱིས་ཁམས་གོང་མ་གཉིས་ཀྱི་ཡང་སྲིད་འདུ་བྱེད་དོ། །
རྣམ་ཤེས།
འདུ་བྱེད་ཀྱི་ལས་དེས་ཕྱི་མར་སྲིད་པའི་སྐྱེ་གནས་རིགས་དྲུག་འཁོར་བའི་གནས་སུ་འགྲོ་བར་བྱེད་པའི་རྣམ་ཤེས་འབྱུང་བར་བྱེད་དེ། ཡང་སྲིད་འཕེན་བྱེད་སྡིག་པ་མི་དགེ་བའི་ལས་ཀྱི་ས་བོན་དེ་བག་ཆགས་ཀྱི་ཚུལ་དུ་རྣམ་ཤེས་ལ་བཞག་པ་དེ་ལ་འཕེན་བྱེད་ཀྱི་རྣམ་ཤེས་ཞེས་བརྗོད་ལ། ནམ་ཞིག་རྒྱུ་རྐྱེན་ཚོགས་ནས་སྲིད་པའི་སྐྱེ་གནས་སུ་ཁྲིད་པ་དེ་ལ་འཕངས་འབྲས་ཀྱི་རྣམ་ཤེས་ཞེས་ཀྱང་བྱའོ།། འཕེན་བྱེད་ཀྱི་རྣམ་ཤེས་དང་འཕངས་འབྲས་རྣམ་ཤེས་དེ་གཉིས་ཀ་དོན་དུ་ཡང་སྲིད་འགྲུབ་བྱེད་རྣམ་ཤེས་ཀྱི་ཡན་ལག་ཡིན་པ་གཅིག་ཡིན་ནོ། །
མིང་གཟུགས།
རྣམ་ཤེས་དེའི་དབང་གིས་ཕ་མའི་རྒྱུ་རྐྱེན་ལ་བརྟེན་ནས་མངལ་དུ་ཉིང་མཚམས་སྦྱོར་བ་ན་རྣམ་ཤེས་དང་ཚོར་བ་འདུ་ཤེས་འདུ་བྱེད་དེ་མིང་བཞིའི་འདུས་པའི་ཕུང་པོ་དང་ལྷན་ཅིག་ཏུ་བདུན་ཕྲག་རེའི་མཚམས་སུ་མེར་མེར་པོ་དང་གོར་གོར་པོ་ལ་སོགས་པའི་གཟུགས་ཏེ་མིང་གཟུགས་ཀྱི་ཡན་ལག་དེ་དག་མདུང་ཁྱིམ་ལྟར་ཕན་ཚུན་བརྟེན་པའི་ཚུལ་གྱིས་སྲིད་པའི་ལུས་ཀུན་ནས་འཛིན་པ་འབྱུང་ངོ་། །
སྐྱེ་མཆེད།
དེ་ལས་རྣམ་ཤེས་དང་ཚོར་བ་འདུ་ཤེས་འདུ་བྱེད་དེ་མིང་གཟུགས་ཀྱི་གནས་སྐབས་ཡོངས་སུ་རྫོགས་པ་ན་ནང་གི་མིག་གི་རྣམ་པ་ཤེས་པ་དང་དེ་བཞིན་དུ་རྣ་བའི་རྣམ་པ་ཤེས་པ་སྣའི་རྣམ་པ་ཤེས་པ་ལྕེའི་རྣམ་པ་ཤེས་པ་ལུས་ཀྱི་རྣམ་པ་ཤེས་པ་ཡིད་ཀྱི་རྣམ་པ་ཤེས་པའི་བར་སྐྱེ་མཆེད་དྲུག་འབྱུང་ངོ་། །
ཚོར་བ།
རེག་པ་དེ་ལས་ཚོར་བར་བདེ་བ་དང་སྡུག་བསྔལ་བཏང་སྙོམས་གསུམ་གྱི་ཆ་ལ་ཉེ་བར་ལོངས་སྤྱོད་པ་ནི་དབང་པོ་རྟེན་བཅས་དང་དེ་མཚུངས་ཀྱི་དབང་པོ་སོགས་དབང་པོ་ལྔ་གང་རུང་ལ་རྟེན་ནས་ཡུལ་གྱི་འགྱུར་བ་ཡོངས་སུ་གཅོད་པའི་རེག་པ་ལས་འབྱུང་བའི་ཚོར་བའི་ཡན་ལག་གོ །
ལེན་པ།
སྲེད་པ་དེ་ལས་བདག་སྡུག་པ་དང་བདེ་བའི་ངོ་བོ་ལས་འབྲལ་བར་མ་གྱུར་ཅིག །ཅེས་འདོད་ཆགས་ཀྱི་སྲེད་པ་ལྷག་པར་འཕེལ་ཏེ། ཡུལ་དང་དུ་ལེན་པ་ལ་དངོས་སུ་སྦྱོར་བ་ནི་ལེན་པའི་ཡན་ལག་སྟེ། འདི་ལ་དབྱེ་བ་བྱས་ན། འདོད་པ་དང་ལྟ་བ་དང་ཚུལ་ཁྲིམས་བརྟུལ་ཞུགས་མཆོག་འཛིན་དང་བདག་ཏུ་སྨྲ་བ་ཉེ་བར་ལེན་པ་བཞིར་ཡང་གསུངས་སོ།
སྲིད་པ།
ལེན་པ་དེས་ལུས་ངག་ཡིད་གསུམ་གྱི་སྒོ་ནས་སྲིད་པ་ཕྱི་མ་འགྲུབ་པའི་ལས་མངོན་དུ་བྱས་པ་ནི་སྲིད་པའི་ཡན་ལག་ཏེ་འདོད་ཁམས་དང་གཟུགས་ཁམས་གཟུགས་མེད་ཀྱི་ཁམས་གསུམ་པོ་དེ་འགྲུབ་པའི་ལས་བྱ་བ་ཡིན་ནོ། །
སྐྱེ་བ། སྲིད་པ་དེའི་མཐུས་ནམ་ཞིག་རྐྱེན་ཚོགས་པ་ན། ཡང་སྲིད་ཀྱི་སྐྱེ་གནས་དེར་དངོས་སུ་དང་པོར་སྐྱེ་བ་དང་ལུས་རྫོགས་པ་དང་རིས་མཐུན་པར་གནས་པ་ནི་སྐྱེ་བའི་ཡན་ལག་སྟེ། དེ་ནི་རྟེན་དེ་ལས་སྡུག་བསྔལ་ཇི་སྙེད་མྱོང་བའི་གཞིར་གྱུར་པ་ཡིན་ནོ། །
རྒ་བ།
སྐྱེ་བ་དེ་ལས་ཕུང་པོའི་རྒྱུན་འགྱུར་བའི་སྐྱེས་མ་ཐག་བྱིས་པའི་དུས་ནས་ན་སོན་པ་དང་ཁམས་གསུམ་འཁོར་བའི་འཁྲུལ་སྣང་དང་ལས་སྣང་གིས་ལམ་དུ་ཞུགས་ཏེ་ངལ་བས་དུབ་ནས་སྡུག་བསྔལ་གྱི་རྒྱ་མཚོ་ཆེན་པོའི་ནོན་ཏེ་མཐར་རྒས་ཤིང་འཁོག་པའི་བར་རྒ་བའི་ཡན་ལག་གོ །
ཤི་བ།
དེ་ལྟར་སྡུག་བསྔལ་སྣ་ཚོགས་པས་མནར་བའི་ལམ་ནས་རྒས་ཤིང་འཁོག་པར་གྱུར་མཐར་ཕུང་པོའི་རྒྱུན་འགགས་ནས་ནམ་ཞིག་ཚེ་འཆི་བའི་སར་བསླེབས་ཏེ་དབུགས་ཀྱི་རྒྱུན་ཐག་ཆད་པ་ནི་ཤི་བ་སྟེ་དེས་མཚོན་ནས་ནང་གི་ཡོངས་སུ་གདུང་བ་མྱ་ངན་དང་། དེ་ལས་བྱུང་བའི་ཚིག་སྨྲ་བ་སྨྲེ་སྔགས་འདོན་པ་སོགས་དེ་ལྟར་མདོར་ན་སྡུག་བསྔལ་གྱི་ཕུང་པོ་ཆེན་པོ་འབའ་ཞིག་པོ་འདི་ནི་འཁོར་བར་སྐྱེ་བ་ལས་བྱུང་བའོ། །
འབྲི་གུང་སྐྱོབ་པ་འཇིག་རྟེན་མགོན་པོ།
འབྲི་གུང་སྐྱོབ་པ་འཇིག་རྟེན་མགོན་པོ་ནི 《སྨོན་ལམ་ཚིག་མཛོད་ཆེན་མོ》རུ་གསལ་པ་ལྟར་ན།
《དུང་དཀར་ཚིག་མཛོད་ཆེན་མོ》རུ་གསལ་པ་ལྟར་ན།
ཡོངས་གྲགས་སུ་འབྲི་གུང་སྐྱོབ་པ་རིན་པོ་ཆེ་ལ་མཚན་དེ་ལྟར་འབོད་སྲོལ་མི་འདྲ་བ་ཁ་ཤས་འདུག རབ་བྱུང་གཉིས་པའི་ཆུ་ཕག（༡༡༤༣）ལོ་ནས་རབ་བྱུང་བཞི་པའི་མེ་གླང（༡༢༡༧）ལོ་བར་དགུང་ལོ་དོན་ལྔ་བཞུགས། འཁྲུངས་ཡུལ་མདོ་ཁམས་འབྲི་གླུང་དམ་པ་ཆོས་ཕྱུག་གི་ཡུལ་ཙ་ར་སྟོད་གཡོན་ལུང་གི་གྲོང་། ཡང་སྔགས་འཆང་རྡོ་རྗེ་དང་ཡུམ་བཙན་མ་གཉིས་ཀྱི་སྲས་སུ་འཁྲུངས། མཚན་བཙུན་པ་སྐྱབས་སུ་ཐོགས། དགུང་ལོ་དྲུག་ནས་བཟུང་ཡི་གེ་འབྲི་ཀློག་མཁས་པར་མཁྱེན། དགུང་ལོ་དྲུག་ནས་བཟུང་ཡི་གེ་འབྲི་ཀློག་མཁས་པར་མཁྱེན། དགུང་ལོ་ཉེར་ལྔ་པ་མེ་ཕག་གི་ལོ་ལ་ཕག་མོ་གྲུ་པ་དང་མཇལ་ནས་ཆོས་མང་པོ་གསན། དགུང་ལོ་སོ་ལྔ་པ་གུང་ཐང་བླ་མ་ཞང་གིས་མཁན་པོ་དང་སློབ་དཔོན་རྩི་ལུང་པས་ལས་སློབ་མཛད་དེ་བསྙེན་རྫོགས་གནང་། དགུང་ལོ་སོ་བདུན་པ་རབ་བྱུང་གསུམ་པའི་ས་ཕག（༡༡༧༩）ལོར་འབྲི་གུང་མཐོལ་གྱི་དགོན་པ་བཏབ་ཏེ་གནས་གཞི་བཟུང་། དེ་ནས་དར་སྤེལ་བྱུང་བའི་ཆོས་བརྒྱུད་ལ་འབྲི་གུང་བཀའ་བརྒྱུད་ཟེར། གསུང་རྩོམ་གང་ཡོད་ཕྱོགས་བསྒྲིགས་ཀྱིས་གསུང་འབུམ་པོད་ལྔ་ཡོད། ལོ་རྒྱུས་ཞིབ་པར་རི་བོ་ཆེ་དཔོན་ཚང་ཚེ་དབང་རྒྱལ་གྱིས་བརྩམས་པའི《ལྷོ་རོང་ཆོས་འབྱུང》ཤོག་གྲངས༢༨༢རྗེས་ཀྱི་ཤོག་གྲངས་ཁ་ཤས་དང་། 《ཆོས་འབྱུང་མཁས་པའི་དགའ་སྟོན》ལེ་ཚན[ཕ]པའི་ཤོག་གྲངས༤ནས༧བར་གསལ།
ར་ལོ
ཤོག་དཀར་མདུན་ལ་བླངས་ནས་ར་ལོའི་གཏהומוམ་རྒྱུད་འབྲི་རྒྱུ་ནི་སྤྲོ་སྣང་ལྡན་པའི་དོན་ཞིག་མ་ཡིན་ཏེ--ནམ་རྒྱུན་ཁོའི་སྣ་མདོར་འཕྱང་བའི་སེར་ལ་སྦོམ་པའི་སྣབས་དེ་ངའི་མིག་ལམ་ནས་ཕར་གཡོ་ཚུར་གཡོ་བྱེད་ཀྱིན་འདུག
ར་ལོ་མི་ཡུལ་འདིར་སྐྱེས་པ་ནས་བཟུང་ཨ་མ་མ་གཏོགས་གཉེན་ཉེ་ཟེར་བ་ཞིག་ཐོས་མ་མྱོང༌། ཁོས་སྐད་ཆ་སྨྲ་ཤེས་པའི་དུས་སུ་སྡེ་བའི་ནང་གི་སྐྱེས་པ་མ་རབས་ལ་ལས་ཁོ་ལ“ཁྱོད་ཀྱི་ཨ་ཕ་སུ་ཡིན། ”ཞེས་ཀུ་རེའི་ཚུལ་གྱིས་འདྲི་བར་བྱེད། དེ་ནི་ར་ལོར་མཚོན་ན་ངེས་པར་དུ་ཨ་མར་འདྲི་དགོས་པའི་དོན་ཞིག་རེད།
“ཨ་མ། ངའི་ཨ་ཕ་སུ་རེད། ”
“རྗེས་སུ་ཨ་ཕ་ཞེས་པ་གཏན་ནས་གླེང་མི་ཆོག”ཨ་མས་ཁོ་ལ་འགྲམ་ལྕག་གཅིག་གཞུས་པ་དང་མཉམ་དུ་ཁོ་རང་ཚུར་འཐེན་ནས་རང་གི་བྲང་ཁར་སྦྱོར་བར་བྱེད། ཡིན་ན་ཡང་དུས་ཡུན་རིང་བོ་ཞིག་མ་འགོར་བར་མཚན་མོའི་དུས་སུ་སྐྱེས་པ་ཞིག་ཁོ་ཚང་ལ་ཡོང་གིན་འདུག ཕྱིས་སུ་རིམ་བཞིན་ཉིན་དཀར་ཡང་ཡོང་སྟེ་མཐའ་མར་ཁོང་ཚང་ནས་གཞི་སྡོད་བྱས་སོང༌། དེ་དུས་ཨ་མས་བྱམས་བརྩེའི་ངང་ནས“ར་ལོ། ངའི་གཅེས་ཕྲུག མི་འདི་ཁྱོད་ཀྱི་ཨ་ཕ་རེད”ཟེར། འོན་ཀྱང་མི་དེ་ནི་བྱིས་པ་གཞན་དག་གི་ཨ་ཕ་དང་མི་འདྲ་བར་ར་ལོ་ལ་ཀ་ར་གཅིག་ཀྱང་ཉོས་མ་མྱོང་ལ་འོ་ཞིག་ཀྱང་མི་བྱེད་པར་མ་ཟད། ར་ལོ་དེའི་གམ་ལ་བཅར་ཚེ་ཁོས་སུན་སྣང་གི་ངང་ནས“ཧེ། སྣ་མདོའིསྣབས་ལ་ལྟོས་དང༌། ཕར་སོང”ཟེར། ངོ་མ། ར་ལོའི་སྣབས་དེ་རང་འབབ་ཀྱི་ཆུ་བཞིན་དུ་ད་ཕྱིས་ན་ད་བཞུར་འོངས་པས་ཁོའི་ཨ་མས་རྟག་ཏུ“ཡང་ཀླད་ཞོ་བཞུར་གྱིན་འདུག”ཟེར།
ཤེས་མེད་ཚོར་མེད་ངང་ར་ལོ་ཕོ་ལོ་བཅུ་བཞིར་སླེབས་ནའང་ཡ་ཁའི་སྣབས་དེ་སྔར་ལས་ཀྱང་སྦོམ་ཞིང་རིང་བོར་འཕྱང་འདུག་པ་ལས་ཁོའི་ན་ཟླ་ཚོས་རྟ་རྒྱུག་མདའ་རྩེད་བྱེད་ཀྱིན་ཡོད་ནའང་ཁོ་རང་ད་རུང་ཞོན་པ་གཡུང་མ་ཞིག་ལའང་གཅིག་པུར་ཞོན་མི་ཕོད་པར་ཨ་མའི་འཕོང་ལ་བཟུང་ནས་འགྲོ་དགོས། དེ་དུས་ལ་ལས“ར་ལོ། ཁྱོད་ཀྱིས་ཨ་མ་པང་ལ་བཟུང་ནས་འགྲོ་བ་ཡིན་ནམ། ”ཞེས་ཀུ་རེའང་བྱེད།
ར་ལོས་ཨམ་གཙིགས་བསྡམས་ནས་མ་ཁར་སོ་བཏབ་ཅིང་སྣབས་སོ་ཐོག་ལ་ཐིགས་བཞིན་དུ་གཡག་སྣ་དམ་པོར་བཟུང་ནས་བསྡད།
“འོ་ཡ། མི་ཞིག་ཡོད་ན་ཁྱི་ཞིག་གི་ཡན་རེད། ”ཕ་ཡར་ཡིད་ཚིམ་པའི་ངང་ནས“དམ་པོར་ཟུངས། དམ་པོར……”ཞེས་ཚིག་མཇུག་མ་རྫོགས་གོང་གཡག་དེ་སླར་ཡང་སྐོར་རྒྱུག་ཅིག་བྱས་པས་ར་ལོ་ཁ་སྦུབ་ཏུ་བསྒྱེལ་ཏེ་ལག་གི་སྣ་ཐིག་ཤོར་མ་ཐག གཡག་རྒན་དེ་གདོན་ཞུགས་པ་ལྟར་བང་གིས་བརྒྱུགས་ནས་རྒྱབ་ཀྱི་སྒ་ཡང་དབོ་ཞབས་ལ་ལྷུང་སྟེ་རྨིག་པས་བརྫིས་པས་དངོས་པོ་རྣམས་ལེན་རྒྱུ་མེད་པར་བཟོས།
“ཚིག་པ་གཡག་ལ་ཟོས་ཏེ་ལྕག་གིས་རྟ་ལ་བྲབས”ཟེར་བའི་དཔེ་ལྟར་ཕ་ཡར་ཁོང་ཁྲོའི་ངང་ནས་བརྒྱུགས་ཡོང་སྟེ“ར་ངན་སྣབས་ལུག་འདིས་གཡག་སྣ་ཞིག་ཀྱང་འཛིན་མི་ཐུབ། ”ཟེར་བཞིན་ར་ལོར་འགྲམ་ལྕག་ཚ་བོ་གཉིས་གཞུས་ནས་སྣབས་དེ་མ་ནེའི་མགོ་ནས་བྲང་ཁའི་བར་འདྲུད་དུ་བཅུག་པ་ན་ཨ་མ་བརྒྱུགས་ཡོང་ནས“ཁྱོད་ཀྱིས་ངའི་བུ་ལ་རྡུང་མི་ཆོག ད་ནས་བཟུང་ཁྱོད་ཀྱིས་ངའི་བུ་ལ་མཛུབ་གུས་གཅིག་ཐུག་ན……ཁྱོད་རང་ཁྱིམ་འདི་ན་འདུག་ས་མེད”ཟེར།
“ཧ་ཧ། ངས་ཁྱོད་མ་བུ་གཉིས་ཀར་སྙིང་རྗེ་ནས་བསྡད་པ་མ་གཏོགས་འདུག་འདོད་ཆེ་ནས་བསྡད་པ་མིན། ང་རང་ད་ལྟ་ཉིད་ལ་འགྲོ་ཆོག”ཕ་ཡར་དངོས་གནས་ལམ་ལ་ཆས་སོང༌།
“ཨ་ཕ་འགྲོ་རུ་མ་འཇུག……”
“ཁྱོད་ཀྱིས་ཁྱི་ཁ་ཟུམ་ནས་སྡོད། ཁྱོད་ལ་ཨ་ཕ་ཞིག་གང་ན་ཡོད། ”འགྲམ་ལྕག་གཅིག་དང་མཉམ་དུ་ར་ལོ་བྲང་ཁར་སྦྱར་ནས་མ་བུ་གཉིས་ཀ་ངུས།
འཇིག་རྟེན་ཁམས་ན་ཇི་འདྲའི་མི་མང་བོ་ཞིག་ཡོད་པ་རེད་ཨང༌། ཡིན་ནའང་ར་ལོར་དེའི་ཁྲོད་ན་ཨ་མ་མ་གཏོགས་གཉེན་ཉེ་གཅིག་ཀྱང་མེད་ལ། དེ་ནི་ཨ་མར་ཡང་དེའི་ཁྲོད་ན་ར་ལོ་མ་གཏོགས་གཉེན་ཉེ་གཅིག་ཀྱང་མེད་པ་དང་འདྲ། འོན་ཀྱང་འཆི་བདག་གིས་དེ་ལ་སྙིང་རྗེ་ཞིག་གང་ནས་སྒོམ། དེ་ནི་ལུག་ཁྱུའི་ནང་ལ་སྤྱང་ཀི་བརྒྱུགས་དུས་གང་ཟིན་ན་དེ་ཡིན་པ་ལྟར། ད་ཐེངས་འཇིག་རྟེན་ཁམས་ཀྱི་མི་མང་བོའི་ནང་ནས་བསམ་བཞིན་ར་ལོའི་ཨ་མ་ཕྱི་མའི་ཡུལ་དུ་ཁྲིད་སོང༌། སྤྱིར་ཁོང་མ་བུ་གཉིས་ལ་གཉེན་ཉེ་གཅིག་ཀྱང་མེད་ནའང་དེ་དུས་མིག་ཆུ་མི་གཏོང་བའི་མི་གཅིག་ཀྱང་མེད། དེ་ནི་ར་ལོར་སྙིང་རྗེ་སྐྱེས་པ་སྨོས་ཅི་དགོས།
གཉིས།
ར་ལོའི་ཨ་མ་ཤི་བའི་ལོ་དེའི་དབྱར་ཁར། སྡེ་བའི་ནང་གི་མི་བསམ་ཤེས་འགས་གྲོས་བྱས་ནས་ར་ལོ་ཡུལ་ཚོའི་སློབ་ཆུང་ནང་ལ་བསྐྱལ་ཡོང་བ་རེད། དེ་ནི་ཁོ་རང་ཡི་གེ་སློབ་པར་བསྐྱལ་ཡོང་ཟེར་བ་ལས་དོན་དངོས་སུ་འཚོ་བ་འཁྱོལ་ཐབས་སུ་བསྐྱལ་ཡོང་ཟེར་ན་འགྲིག
ང་ཡང་ལོ་དེར་སློབ་གྲྭར་ཞུགས་པ་ཡིན་པས་ར་ལོ་ངེད་གཉིས་འཛིན་གྲྭ་གཅིག་ཏུ་འདུས། འོན་ཀྱང་ར་ལོ་ང་ལས་ལོ་ལྔས་ཆེ་ལ་ང་ཚོའི་འཛིན་གྲྭའི་ནང་གི་ལོ་ཆེས་ཆེ་བའང་ཁོ་རང་རེད།
“ཚང་མས་ར་ལོར་སློབ་སྦྱོང་བྱེད་མི་རུང༌། ”ཞེས་སློབ་གྲྭ་ཡོངས་སུ་ཁྱབ་སོང༌།
ར་ལོར་ངོ་མ་སློབ་སྦྱོང་བྱེད་མི་རུང་བ་འདྲ་སྟེ། ང་ཚོ་འཛིན་གྲྭ་འཕར་སྐབས་ར་ལོས་ད་རུང་ཀ་མད་སུམ་ཅུ་འབྲི་མི་ཤེས་པས་སློབ་སྦྱོང་མི་བཟང་བ་དང༌། རྒྱུན་པར་སྣབས་ལུག་པས་གཙང་སྦྲ་མི་བཟང༌། དུ་བ་འཐེན་པས་སྒྲིག་ལམ་ཡང་མི་བཟང་ཟེར་ནས་འཛིན་གྲྭ་འཕར་མ་ཐུབ། འོན་ཀྱང་དེ་ནི་ར་ལོར་མཚོན་ན་སེམས་ཁུར་བྱེད་དགོས་པའི་དོན་ཞིག་མིན་ཏེ། རྒྱུ་མཚན་ནི་ཁོ་ལ་འཛིན་གྲྭ་འཕར་མ་ཐུབ་པ་ལ་སྡིགས་དམོད་བྱེད་མཁན་མེད་པས་རེད། ར་ལོས་སེམས་ཁུར་བྱེད་ས་གཙོ་བོ་ནི་ཁོ་རང་དབྱར་གནང་སྐབས་སུ་ཡུལ་ལ་འགྲོ་ས་མེད་པ་དང༌། དགེ་སློབ་ཚོ་ཡུལ་ལ་སོང་རྗེས་ཁོའི་དུ་བའི་འབྱུང་ཁུངས་ཆད་པ་རེད། དེ་ཡང་མ་གཞི་ར་ལོའི་དུ་བའི་འབྱུང་ཁུངས་ནི་དགེ་རྒན་ཚོའི་ཁྱིམ་ལུད་དང༌། འཛིན་གྲྭ་མཐོན་པོའི་སློབ་མ་ཚོའི་གྱོན་པ་བཀྲུ་བའམ་ཟ་མ་ལེན་པ། ཉིན་རེས་ཀྱི་སློབ་མ་ཚོའི་ཚབ་ཏུ་སློབ་ཁང་ལ་གཙང་སྦྲ་བྱས་ན་དེ་ཚོས་ར་ལོར་དུ་བ་རྐང་རེ་སྟེར་བཞིན་ཡོད་པ་དེ་རེད།
འབྲོག་ཕྱོགས་ཀྱི་སློབ་མ་ཚོར་གོམས་གཤིས་ངན་པ་ཞིག་ཡོད་པ་ནི་གནང་བ་བྱིན་ན་དུས་ལྟར་ཕྱིར་མི་འོང་བ་དང༌། དབྱར་གནང་དགུན་གནང་ཚར་ནས་ཕྱིར་ཚོགས་དུས་ཀྱང་མ་མཐའ་ཡང་ཉིན་ལྔ་དྲུག་ལ་སློབ་འགོ་རྩོམ་མི་ཐུབ། འོན་ཀྱང་ར་ལོས་ཡུལ་ལ་གནང་བ་ཐེངས་གཅིག་ཀྱང་ཞུས་མ་མྱོང་བར་མ་ཟད། དབྱར་དགུན་གནང་ལའང་ཕྱིར་མ་འཚོགས་གོང་ནས་སློབ་གྲྭར་སླེབས་ཡོང༌། དེའི་ཐད་ནས་ངོ་མ་ཚང་མས་ར་ལོར་སློབ་སྦྱོང་བྱས་ན་འགྲིག
སློབ་གྲྭ་ཞིག་གི་ནང་ན་འཁོན་རྡུང་རེ་གཉིས་ཙམ་ཡང་མེད་པ་ག་ལ་སྲིད། ང་ཚོའི་སློབ་གྲྭའང་དེ་ལྟར་ཡིན་ཏེ། སློབ་མ་བསྟན་བཤིག་ལ་ལས་བསམ་བཞིན་ར་ལོའི་ཐོས་ས་ནས“ཚང་མས་ར་ལོར་སློབ་སྦྱོང་བྱེད་མི་རུང”ཟེར་བ་ན། ར་ལོས་སློབ་མ་དེ་ཡར་བདའ་མར་བདའ་བྱས་ནས་གཏོང་བར་མི་བྱེད། གལ་ཏེ་སློབ་མ་དེས་ཁ་ཕྱིར་འཁོར་ནས་ཁོ་དང་རྡུང་རེས་རྒྱག་རྩིས་བྱས་ཚེ་ར་ལོས“ང་ལ་དགེ་རྒན་གྱིས་རྡུང་རེས་མ་རྒྱག་ཟེར། ”ཟེར་ནས་ཇེ་གཉོམ་དུ་འགྲོ། འོན་ཀྱང་སློབ་མ་དེས་ཁོ་ལ་མ་བརྡུངས་པར་ཕར་འགྲོ་རྩིས་བྱས་པ་ན་ར་ལོས་སླར་ཡང་དེའི་རྗེས་བསྙེགས་ཏེ“ང་ལ་སློབ་སྦྱོང་བྱེད་མི་རུང་དོན་ཅི་ཡིན། ”ཟེར་བཞིན་དཔུང་གཏུག་རྒྱག་པར་བྱེད། ཉིན་ཞིག་ཁོ་ལས་ལོ་བདུན་གྱིས་ཆུང་བའི་སློབ་མ་ཞིག་གིས་ཁོ་རང་ཁ་སྦུབ་ཏུ་མནན་ནས་རྒྱབ་ལ་ཞོན་ཏེ“ངའི་རྟ་འདི་གོམ་ལག་བདེ་བར་ལྟོས་དང༌། ”ཟེར་ཞོར་ཨོང་རྡེབ་བྱེད་ཀྱིན་འདུག ར་ལོས“ཨ—དགེ་རྒན……”ཟེར་བཞིན་ངུས་ནས་མིག་ཆུ་སྣབས་དང་འདྲེས་ཤིང་སྣབས་སྟེང་ལ་ས་རྡུལ་འབྱར་ཏེ་འཕག་འཚག་ཇི་ལྟར་བྱས་ཀྱང་སློབ་མ་དེ་ཕར་གཡུག་མ་ཐུབ། དེ་ནས་བཟུང་ཚང་མས་ར་ལོ་གཟུགས་ཆེ་བ་མ་གཏོགས་ཤེད་མེད་པ་ཤེས་ཏེ་ཁོ་ལ་གཉོམ་འཇོག་མཁན་ཇེ་མང་དུ་སོང༌།
ང་ཚོ་ཐེངས་གཉིས་པར་ལོ་རིམ་འཕར་སྐབས་ར་ལོས་ད་རུང་ཀ་མད་སུམ་ཅུ་ཀློག་ཤེས་པ་ཙམ་ལས་འབྲི་མི་ཤེས་པས་ལོ་རིམ་འཕར་མ་ཐུབ་ལ། ཐེངས་གསུམ་པ་དང་བཞི་བའང་དེ་ལྟར་ཡིན། འོན་ཀྱང་དགེ་རྒན་ཚོས་སྐམས་ལུག་རེ་བཤའ་སྐབས་ར་ལོ་ནི་མེད་དུ་མི་རུང་བ་ཞིག་ཡིན་པས་ལོ་རིམ་འཕར་མ་ཐུབ་ན་ཡང་སྐྱོན་མེད་པ་འདྲ།  ལོ་ལྔ་བར་ང་རང་སློབ་ཆུང་ནས་མཐར་ཕྱིན་ཏེ་རྫོང་མི་རིགས་སློབ་འབྲིང་ནང་དུ་ཞུགས།
གསུམ།
དགུན་དཀྱིལ་གྱི་ཞོགས་པ་ཞིག་ལ། ནུབ་བྱང་མཐོ་སྒང་ལ་ཅི་འདོད་དུ་ཡོད་པའི་རླུང་དང་ཁ་བས་བར་སྣང་ཁམས་ན་རང་མོས་ཀྱིས་འཁྲབ་སྟོན་བྱེད་ཀྱིན་ཡོད་པས་ངས་གཞུང་ལས་ཁང་གི་ལྕགས་ཐབ་ནང་ལ་མེ་འུར་འུར་དུ་བུས་པ་ཡིན།
གློ་བུར་དུ། འབྲོག་པ་ཞིག་གིས་སྒོའང་མ་བརྡུངས་པར་ནང་ལ་འཛུལ་ཡོང་སྟེ“འདི་མི་དམངས་ཁྲིམས་ཁང་ཨེ་རེད”ཟེར།
“རེད། ཁྱོད་ལ་དོན་ཅི་ཡོད། ”
“ཨ་ཙི། ཁྱོད་དོན་གྲུབ་མིན་ནམ། ”
“ངོ་མི་ཤེས་ཁུལ་མ་བྱེད”ཟེར་བཞིན་དུ་ཁོས་རང་འགུལ་གྱིས་རྐུབ་སྟེགས་ཤིག་ལྕགས་ཐབ་གམ་ལ་འཐེན་ནས་སྟེང་དུ་བསྡད་མ་ཐག “ལས་བྱེད་པ་བྱས་རྗེས་སློབ་གྲོགས་ཡང་བརྗེད་སོང་ངམ”ཟེར།
འོ། འདི་ནི་ལོ་བཅུ་ལྷག་སྔོན་གྱི་ངའི་སློབ་གྲོགས་ར་ལོ་མ་ཡིན་ནམ། ཨ་ཙི། ར་ལོ་ངོ་མ་རྒས་འདུག ཁོའི་ཐོད་པར་གཉེར་མ་བབས་ཤིང་མཆུ་འགྲམ་དུ་རིང་ཐུང་མི་མཉམ་པའི་ཁ་སྤུ་ཡང་མང་བོ་སྐྱེས་འདུག འགྱུར་མེད་པ་ནི་སྣ་མདོའི་སེར་ཞིང་སྦོམ་པའི་སྣབས་དེ་རེད།
“ཡ། ངོ་ལོས་ཤེས། ཁྱོད་ལ་དོན་ཅི་ཡོད་དམ། ”
“ཁྱོད་ལ་རོགས་ལོས་བྱེད། ཡིན་ནའང་ང་ཚོའི་གཞུང་ལས་ཁང་འདི་ཉེས་དོན་ཁང་ཡིན་ལ་ཁྱོད་ཀྱི་གྱོད་གཞི་འདི་དམངས་དོན་ཁང་ལ་བཤད་དགོས”
“ཁྱོད་ཚོ་བསོད་ནམས་དར་རྒྱས་ལ་སྐྲག་པ་མིན་ན་ཁོ་རང་བཙོན་ལ་བཅུག་སྟེ་ངའི་ཆུང་མ་ཕྱིར་སྤྲོད་དགོས། ཁོ་མོ་ཡང་བཙོན་ལ་འཇུག་རན་འདུག”
“དེ་རེད། དེ་ཆོག་གི”ར་ལོའི་་གཤིས་ཀ་ཇེ་འཇམ་དུ་སོང་ནས་ང་ལ་ཁ་བརྡ་བྱས་བྱུང༌།
གཤམ་ནི་ར་ལོ་ངེད་གཉིས་ཁ་བྲལ་རྗེས་ཀྱི་དོན་དག་འགའ་ཡིན་ལ། ངས་སྒྲུང་རྩོམ་གྱི་ཁྱད་ཆོས་ཡོང་ཆེད་འཕྲི་སྣོན་ཅུང་ཙམ་བྱས་པ་མ་གཏོགས་ཕལ་ཆེར་དངོས་དོན་ཡིན་པས་སྙིང་ཉེ་བའི་ཀློག་མཁན་རྣམ་པས་ཡིད་ཆེས་བྱས་ཆོག
བཞི།
ར་ལོས་ཀ་མད་སུམ་ཅུ་འབྲི་མི་ཤེས་ནའང་སློབ་ཆུང་དེའི་ནང་གི་དགེ་རྒན་ཕལ་ཆེར་ལས་ཀྱང་ལོ་ཆེ་བས་ཁོ་རང་ངོ་མ་སློབ་གྲྭའི་ནང་ནས་འཇོག་ཐབས་མེད་པས་ཕྱིར་མི་གཏོང་ཀ་མེད་བྱུང༌། (ཁ་གཡོར་ས་ནི་ར་ལོས་བུད་མེད་དགེ་རྒན་ཞིག་གི་སྒོ་བརྡུངས་པ་རེད་ཟེར) དེས་ན་ར་ལོ་ལ་ཁྱིམ་དང་གཉེན་ཉེ་མེད་པས་ཁོ་རང་གང་འདོད་དུ་འཁྱམ་པ་ལས་ཐབས་ཅི་ཡོད།
ར་ལོ་དང་ཐོག་སུ་ཚང་ལ་སླེབས་ནའང་རང་འགུལ་གྱིས་དེ་ཚང་ནས་ལས་ཀ་ལས་པ་དང་ཟོག་འཚོ་རུ་འགྲོ་བས་ཁོའི་ལྟོ་བར་འདང་རྒྱག་མེད་པར་གྱུར། སྐབས་ཤིག་ལ་ཁྱིམ་ཚང་ཞིག་གིས“ཨེ—བུ་མོར་གང་ལྟར་མག་པ་ཞིག་དགོས་འདུག མི་རྐྱང་ར་ལོ་འདིས་ཡ་ཁའི་སྣབས་ཉར་མི་ཐུབ་ནའང་ཟོག་རྫི་བཟང་བོ་ཞིག་ཡིན་པར་མ་ཟད་གོ་ཚད་ལ་ཁོའི་ལག་པ་གཙང་མ་རེད་ཟེར། དེས་ན་ཁོ་རང་མག་པར་བཞག་ན་གཉེན་རྟགས་ཀྱང་སྟེར་མི་དགོས་པས་མི་བཟང་ངམ”ཟེར།
དེ་ནི་ར་ལོའི་འདོད་ཐོག་ཏུ་རྟ་བརྒྱུགས་པ་རེད།
ཉེ་སྔོན་ཁྱིམ་ཚང་དེས་ཆང་དང་དུ་བ། ཀ་ར་ཉོས་ཤིང༌། གོ་རེ་ལས་པ་དང་སྐམས་ལུག་བཤས་ནས་སྟོན་ཆེན་ཞིག་ལ་གྲ་སྒྲིག་བྱེད་ཀྱིན་ཡོད་པ་འདྲ། ར་ལོས་འདི་ཅི་ཡིན་དྲིས་ཚེ“འུ་ཚང་ལ་བླ་ཆེན་ཞིག་སླེབས་རྒྱུ་རེད”ཟེར།
“འོ—དེ་ངོ་མ་འུ་ཚང་གི་བསོད་ནམས་རེད་ཡ—”ར་ལོས་རལ་བ་ཤད་བཞིན་དུ་དེ་སྐད་སྨྲས།
ར་ལོར་གོམས་གཤིས་ཤིག་ཡོད་པ་ནི་ཞོགས་པ་མལ་ལས་ལངས་པ་ཤིན་ཏུ་འཕྱི།  དེ་རིང་ཡང་ཁོ་རང་གོམས་སྲོལ་ལྟར་ཕལ་ཆེར་ཉིན་གུང་ལ་ཉེ་དུས་ཡར་ལངས་ཏེ་སློག་པ་གཡང་ཤམ་བྱས་ནས་རས་གུར་གྱི་སྒོར་བུད་དུས་སྦྲ་སྒོ་ན་རྟ་མང་བོ་བཏགས་ཡོད་པ་དང་ཁྱིམ་ན་གླུ་ལེན་གར་རྩེད་བྱེད་ཀྱིན་འདུག་པས། ར་ལོའི་སེམས་ལ“བླ་ཆེན་ཕེབས་བྱུང”བསམས་ཏེ་མྱུར་དུ་སྐ་རགས་བཅིངས་ནས་ཕར་སོང་བ་ན་ཚང་མས་ངོ་མཚར་བའི་མིག་གིས་ཁོ་ལ་བལྟས་འདུག ར་ལོ་ཧ་ལས་ཏེ་ཡར་ལྟ་མར་ལྟ་བྱས་དུས་རང་གི་ཆུང་མ་དེ་ཕོ་གསར་གཞན་ཞིག་དང་མཉམ་དུ་རྒྱན་གོས་ཕུན་སུམ་ཚོགས་པས་སྤྲས་ཏེ་གྲལ་ན་དཔུང་བ་མཉམ་གཤིབ་བྱས་ཏེ་ཙོག་པུར་བསྡད་འདུག་པ་མཐོང་བས་ར་ལོ་དེ་བས་ཀྱང་ཧ་ལས་ནས“འདི་ཅི་ཡིན”ཞེས་རིག་རིག་བྱེད་བཞིན་དྲིས།
ཆུང་མའི་མིང་བོས“ངེད་ཚང་ལ་མག་པ་བཞག་པ་མིན་ནམ། ”ཟེར།
“ཨ་ཅེ་མ་གཏོགས་ང་ལ་མག་པ་འཇོག་སྲིད་དམ། ”ཟེར་བས་ཚང་མས་ཧབ་ཆ་བརྒྱབ།
“ཨ་ཅེར་མག་པ་གཉིས་བཞག་ན་ཆོག་གམ། ”
“ཅི་ཟེར། མག་པ་གཉིས་གང་ན་ཡོད། ”
“ང༌། ཁོ། ”
“ཧ་ཧ་ཧ། མི་རྐྱང་སྣབས་ལུག་འདི་ཆང་མ་འཐུང་བར་བཟི་འདུག ཁྱོད་རང་ངེད་ཚང་གི་ཟོག་རྫི་ཡིན་པ་ལས་མག་པ་གང་ནས་ཡིན། ”
“དཔེ་མི་སྲིད། འདི་འདྲའི་བརྙས་བཅོས་ཤིག་བྱེད་སྲོལ་གང་ན་ཡོད། ང་དེ་རིང་འདི་ནས་འཆི་མ་ཐུབ་ན་བུ་མིན། ”ར་ལོས་ཁུ་ཚུར་ཕྱར་ནས་བརྒྱུགས་པ་ན་མི་རྣམས་ཀྱིས་ར་ལོ་འཛིན་ཅི་ཐུབ་བྱས། དེ་ཡང“ཁྱི་ངན་བཀག་ན་མི་ཁོགས། མི་ངན་བཟུང་ན་མི་ཐུབ། ”ཟེར་བའི་དཔེ་ལྟར་ར་ལོ་སྔར་ལས་ཇེ་བཙན་དུ་སོང་སྟེ“ཧ་ཧ། ང་ར་ལོ་ཚང་གི་ཕ་རྒྱལ་བོའི་འཁྲུངས་རབས། མ་རྒྱལ་མོའི་སྐྱེས་རབས་ཁྱོད་ཚོས་གོ་ཨེ་མྱོང༌། ངས་དེ་རིང་སྡེ་བ་འདི་ཁྲག་དཀྲུགས་དཀྲུགས་ཤིག་མ་བྱས་ན་ང་མི་རྐྱང་ར་ལོ་ཟེར་བ་མིང་ཙམ་ཡིན། ང་ར་ལོ། ཁྱོད་ཚོ……”ཞེས་ངར་ངར་གྱིས་བཤད་བཤད་པས་ར་ལོའི་སྣབས་ཁ་ནང་དུ་བཞུར་ནས་མུ་མཐུད་དུ་བཤད་མ་ཐུབ།
མི་རྣམས་ར་ལོའི་ཚུགས་ཀར་དགོད་རྒྱུ་གཏིང་ནས་སྐྱེས་ཏེ་ཁོ་རང་གློད་ནའང་ར་ལོས་སྐུད་པོར་ཁུ་ཚུར་གཞུ་མ་ཕོད་པར་དཔུང་གཏུག་བརྒྱབ།  སྐུད་པོས“ངས་དེ་རིང་ཨ་ཅེའི་གཉེན་སྟོན་གྱི་རྟེན་འབྲེལ་ལ་བསམས་ནས་མི་རྐྱང་སྣབས་ལུག་ཁྱོད་ལ་རྡུང་འདོད་མི་འདུག ཁྱོད་ཀྱིས་རང་ཚོད་ཟུངས་ལ་གང་ནས་ཡོང་ན་དེ་རུ་ཕྱིར་སོང”ཟེར། འོན་ཀྱང་ར་ལོས་དེ་ལ་དཔུང་གཏུག་ཡང་ཡང་བརྒྱབ་ནས་འགྲོ་ན་འགྲོ་རུ་མ་བཅུག་འདུག་ན་འདུག་ཏུ་མ་བཅུག་པས་དེ་ཡང་ཐབས་ཟད་དེ་ར་ལོའི་རལ་བ་ནས་བཟུང་སྟེ་གཡུག་སྐོར་ཞིག་བྱས་པ་ན་ར་ལོ་གན་རྐྱལ་དུ་འགྱེལ་བ་དང་རལ་བ་རྩ་ནས་བལ།
“ཨ་ཧོ།  ངའི་རལ་བ་གཡག་རིན་དེ་ཨང……” ར་ལོས་ས་ནས་འཕག་འཚག་རྒྱག་བཞིན་དུ“ཁྱོད་ཀྱིས་ངའི་རལ་བ་མི་འཇལ་ན་ང་དེ་རིང་འདི་ནས་མི་འགྲོ་ཁོ་ཐག་ཡིན། ”ཟེར།
ལྔ།
ར་ལོས་ཁོ་རང་མ་བདའ་གོང་ལ་ཆུང་མར་མག་པ་བཞག་པ་དེར་སེམས་ཁྲལ་བྱེད་ཀྱི་མེད་ལ། སེམས་ཁྲལ་བྱེད་ས་གཙོ་བོ་ནི་རང་གི་ཡིད་དུ་འོང་བའི་རལ་བ་དེ་མེད་པར་མི་གྲལ་ལ་ཇི་ལྟར་འགྲོ་བསམ་གྱིན་ཡོད་པ་དེ་རེད། ཡིན་ནའང་ཅུང་མ་འགོར་བར་ར་ལོའི་ཕོ་བ་ལྟོགས་པས་ཁོ་རང་མི་གྲལ་དུ་མི་འགྲོ་ཀ་མེད་བྱུང༌།
ར་ལོས་སྡེ་བ་མང་བོ་ཞིག་བརྒྱུད་པ་དང་ཁྱིམ་ཚང་མང་བོ་ཞིག་ནས་མི་རྐྱང་དུ་བསྡད། དང་ཐོག་ཁོ་རང་སུ་ཚང་ལ་སླེབས་ནའང་རང་འགུལ་གྱིས་ལས་ཀ་ལས་པ་དང་ཟོག་འཚོ་རུ་འགྲོ། འོན་ཀྱང་ཕོ་བ་འགྲངས་རྗེས་རིམ་བཞིན“ཨ—”“འོ—”
“གནའ་མིའི་གཏམ་དཔེ་ལ—”སོགས་ཚིག་གི་བར་ཐག་ཤིན་ཏུ་རིང་བའི་སྐད་ཆ་དེ་རྣམས་བཤད་བཞིན་འདུག་པ་ལས་ཟོག་རྫི་ལ་མི་འགྲོ་བས་ཁྱིམ་ཚང་ལ་ལས་ཁོ་ལ“སོང”ཟེར་ནས་དེད་པ་དང༌།  ལ་ལའི་ཁྱིམ་ནས་ཁོ་རང་རང་འགུལ་གྱིས་བུད་འགྲོ།
ཉིན་ཞིག་ར་ལོ་དགོན་པ་ཞིག་གི་ནང་ལ་སླེབས་ཤིང༌། དགོན་པ་དེ་སླར་གསོ་བྱེད་བཞིན་པའི་སྒང་ཡིན་ལ་གྲྭ་བ་མང་བོ་ཞིག་ཀྱང་སྡུད་ལེན་བྱེད་བཞིན་ཡོད་པར་ཁེལ།
“སྤྱིར་ན་འཇིག་རྟེན་འཁོར་བར་སྙིང་པོ་མེད། ལྷག་པར་དུ་གསོན་སྙིང་ལེན་རྒྱུ་བོ་དེས་རང་གི་རལ་བ་གཡག་རིན་ལྡན་པ་དེ་བཅད་སོང་བར་རང་ཉིད་མི་གྲལ་དུ་འགྲོ་སྲོལ་མེད། ད་ལྟ་གྲྭ་བ་ཞིག་བྱས་ནས་ཨ་མའི་རྗེས་སུ་ཆོས་རེ་བཏོན་ནའང་མི་བཟང་རྒྱུ་མེད”སྙམ་ནས་ར་ལོས་སྐྱ་ལྭ་ཕུད་ནས་གྲྭ་ལྭ་གྱོན། ཆོས་མིང“ཆོས་དབྱིངས་གྲགས་པ”ཞེས་བཏགས།
ཆོས་དབྱིངས་གྲགས་པ་ཚོགས་ལ་ཐེངས་གཅིག་ཀྱང་ཆད་མ་མྱོང་བ་དང༌། སྐྱབས་འགྲོ་སོགས་ཐོག་མའི་འདོན་པ་རྣམས་ཀྱང་ཚང་མའི་སྔོན་ལ་བློར་ཟིན། ཁོའི་སེམས་ལའང“ཆོས་ཀྱི་འདོན་པ་འདི་སློབ་མའི་སློབ་སྦྱོང་ལས་སླ་བས་དངོས་གནས་སློབ་འདོད་པ་ཞིག་རེད། ”བསམས་ཏེ་མུ་མཐུད་སློབ་སྦྱོང་བྱས་པས་དགེ་བསྐོས་ཀྱིས་ཁོ་ལ་བསྟོད་བསྔགས་ཡང་ཡང་བྱས་ཏེ་ཕལ་ཆེར་ཆུང་དུས་ཀྱི“ཚང་མས་ར་ལོར་སློབ་སྦྱོང་བྱོས”ཟེར་བའི་ཚདལ་སླེབས་བྱུང༌།
འོན་ཀྱང་ཆོས་དབྱིངས་གྲགས་པས་རིམ་བཞིན་བླ་མ་ཁ་ཤས་དང་གྲྭ་བ་རེ་གཉིས་ཀྱི“གསང་བའི་མཛད་པ”རེ་དང“མངོན་གྱི་སྤྱོད་པ”རེ་མཐོང་ཐོས་སུ་གྱུར་པས“འདི་འདྲ་ཡིན་ན་དེ་འདྲའི་སྙིང་བོ་མི་འདུག”བསམས་ཏེ་དགོན་པའི་ནང་ན་འཐུང་རྒྱུ་ཡོད་དུས་དང༌། འདས་པོའི་ཁྱིམ་མི་ཚོས་གྲྭ་བ་རྣམས་ལ་སྒོར་མོའི་འགྱེད་རྒྱག་དུས་མ་གཏོགས་དགོན་པའི་ཉེ་འགྲམ་ན་རྫོང་མཁར་ཞིག་ཡོད་པ་དེར་སོང་ནས་གློག་བརྙན་ལ་ལྟ་བ་དང་དུ་བ་འཐེན་པ། ཐ་ན“སིལ་ཁུ”ཡིན་ཟེར་ནས་ཝུ་ཆང་ཡང་འཐུང་གིན་ཡོད་པས་སླར་ཡང་ཆུང་དུས་ཀྱི“ཚང་མས་ར་ལོར་སློབ་སྦྱོང་བྱེད་མི་རུང”ཟེར་བའི་ཚད་ལ་སླེབས།
དེ་བས་ཀྱང་ཚབས་ཆེ་བ་ཞིག་ནི། ཕྱི་དྲོ་ཞིག་ལ“ཆོས་དབྱིངས་གྲགས་པས་ཕ་གིའི་སྡེ་བ་དེའི་ནང་གི་བུ་མོ་ཞིག་གི་རྗེས་བསྙེགས་སོང༌། ”ཟེར་བའི་བཤད་ཚུལ་ཞིག་རླུང་ལྟར་དགོན་པའི་ནང་ལ་གྲགས་ཤིང༌།  དེ་རིམ་བཞིན་དགེ་བསྐོས་དང་གྲྭ་རྒན་རྣམས་ཀྱིས་ཀྱང་ཐོས་བྱུང༌།  དགེ་བསྐོས་ཀྱིས“ཆོས་དབྱིངས་གྲགས་པ་ལེ་ལོ་སྒྱིད་ལུག་ཅན་ཞིག་ཡིན་ནའང་འཇིག་རྟེན་འཁོར་བར་ཞེན་པ་ལོག་ནས་དམ་པའི་ཆོས་ལ་བློ་སེམས་རྩེ་གཅིག་ཡིན་པས་དེ་འདྲའི་ངོ་ཚ་བྲལ་བའི་དོན་དག་སྒྲུབ་མི་སྲིད། རྫུན་དང་ཕྲ་མ་ཡིན་ནའང་སྲིད། དེ་བས་མིག་གིས་དངོས་སུ་མ་མཐོང་ན་ད་དུང་བརྡར་ཤ་མི་ཆོད”བསམས་ནས་བསྡད།
“རྫ་ཆུང་ཆུང་སྨུག་པ་ཅན་པོ། །
འབྲོང་རུ་དམར་འཁོར་ན་ཨེ་ཆོག།
མཚོ་ཆུང་ཆུང་ལྗང་ཤ་ཅན་པོ། །
ཉ་གསེར་མིག་འཁོར་ན་ཨེ་ཆོག།
མ་ཆུང་ཆུང་མོ་སྒོ་ཅན་པོ། །
ཅེས་རྨ་ལྷོའི་གཞས་དབྱངས་ཀྱིས་བླངས་པ་ན། ཆུ་ལེན་བུ་མོ་དེས་ཀྱང་མ་བསམས་པར་དེའི་ལན་ལ།
“སྤྲིན་པ་ཁ་སེར་གཏིང་ནག།
སད་དང་སེར་བའི་གཞི་མ། །
བན་དེ་སྐྱ་མིན་སེར་མིན། །
སངས་རྒྱས་བསྟན་པའི་དགྲ་བོ། ། ”
ཞེས་ཀན་ལྷོའི་གཞས་དབྱངས་ཀྱིས་ཤིན་ཏུ་མྱུར་བར་བླངས་པས་ཆོས་དབྱིངས་གྲགས་པས་དེའི་ཚིག་འབྲུ་མ་གོ་ལ།  བསམ་བློ་ཡང་མ་བཏང་བར་སེམས་སུ“སྤྱིར་ན་བུ་མོ་ཚོས་སྐྱེས་པ་ཚོའི་ལ་གཞས་ལ་ལན་སྟེར་བ་ཧ་ཅང་དཀོན་ཡང༌། བུ་མོ་འདིས་དེ་མ་ཐག་ལན་བྱིན་པ་ནི་ང་རང་བློ་ལ་བབས་པ་མིན་ན་ཅི་ཡིན”སྙམ་སྟེ་དགའ་ཐག་ཆོད་ནས་དགེ་བསྐོས་དང་སྡོམ་པ་རྩ་བ་ནས་བརྗེད་དེ་ལྷམ་ཡང་མ་ཕུད་པར་རྩེ་ཆུར་བརྒལ་ནས་སོང༌།
དྲ་ངོས་སུ་འཇོག་པ་པོ་འཇའ་ཐང་འབྲོག་བུ་ཡིན།
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་གཉིས་པ།
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་གསུམ་པ། གངས་ལྷ་སྒེག་མོའི་ངུ་རྒྱངས།
ཆུ་རྩེ་
ཆུ་རྩེ།
ཆུ་མ་རྩི་སྟེ་ཟུར་སྨན་ཆེན་པོས་ཆུ་མ་རྩི་བྱ་བ་ནི་ལྕུམ་རིགས་གསུམ་གྱི་ཆུང་བར་གཏོགས་པ་ཞེས་དང་ནུས་པས་ཆུ་རིགས་ཐམས་ཅད་སྦྱོང་ཞེས་གསུངས་པ་དེའོ། །
ཆུ་ཚོད་གཅིག་
ཆུ་ཚོད་གཅིག
དུས་ཀྱི་མཐའ། ཆུ་སྲང་དྲུག་ཅུའི་ཚད་དང་ཡང་ན་དེང་སང་ཉིན་མཚན་གཅིག་ལ་ཆ་ཉིས་ཤུ་རྩ་བཞི་ཕྱེ་བའི་ཆ་གཅིག་ལ་ཟེར།
ཆུ་ཚོད་སྟོང་པ་
ཆུ་ཚོད་སྟོང་པ།
རྩིས་ཀྱི་རེའུ་མིག་འབྲི་སྐབས་གནས་དང་པོ་གཟའ་གནས། གཉིས་པ་སྐར་གནས། གསུམ་པ་ཁྱིམ་གནས་བཅས་ཡོད་པའི་ནང་ནས་དེ་ཚོ་ཚང་མར་རང་རང་གི་ལོངས་སྤྱོད་ཡུན་ཚད་ཀྱི་ཚད་གཞི་ཆུ་ཚོད་ཀྱི་ཐོག་ཏུ་ཕབ་སྐབས་ཆུ་ཚོད་གཅིག་བྲི་དགོས་པ་དེའི་ཐིག་དེ་ལ་སྟོང་པ་ཟེར།
ཆུ་ཚགས་ལྔ་
ཆུ་ཚགས་ལྔ།
སྦྱང་ཚགས། བུམ་ཚགས། རིལ་བ་ཞབས་ཚགས་ཅན། བསལ་ཚགས། ཚགས་སྒྲུབ་བོ། །
ཆུ་བཞི་སྒང་དྲུག་
ཆུ་བཞི་སྒང་དྲུག།
མདོ་སྟོད་ཀྱི་ཆུ་བཞི་ནི་འབྲི་ཆུ། རྨ་ཆུ། རྒྱལ་མོ་རྔུལ་ཆུ། རྫ་ཆུ་སྟེ་ཆུ་བཞི་དང་། སྒང་དྲུག་ནི། ཟལ་མོ་སྒང་། ཚ་བ་སྒང་། སྨར་ཁམས་སྒང་། སྤོ་འབོར་སྒང་། དམར་རྫ་སྒང་། མི་ཉག་སྒང་སྟེ་སྒང་དྲུག་གོ།
ཆུ་བཞི་
དེང་དུས་བོད་ཀྱི་རྩོམ་རིག་གི་ཞན་ཆ་རགས་ཙམ་གླེང་པ།
བདེ་ཆེན་གྱི་ཆུ་སྣའི་སྐོར་
བོད་ཡུལ་ནི་ཆུ་སྣ་མང་པོའི་མགོ་ཁུངས་ཡིན།  དེ་བཞིན་དུ་ཡུན་ནན་བདེ་ཆེན་གྱི་ཡུལ་དུ་ཡང་ཆུ་སྣ་མང་པོ་ཞིག་བཞུར་གྱི་ཡོད་ཅིང་།  ཉེ་བའི་ལོ་འགའི་རིང་ལ་གྲགས་ཆེ་བ་ནི་གཙང་གསུམ་མཉམ་བཞུར་ཞེས་པ་དེ་ཡིན་ཞིང་འབྲི་ཆུ་དང་ཟླ་ཆུ།  རྒྱལ་མོ་རྔུལ་ཆུ་བཅས་མཉམ་གཤིབ་ཀྱི་སྒོ་ནས་བཞུར་བའི་ངོ་མཚར་བའི་སྣང་བརྙན་ཞིག་གྲུབ་ཡོད་པས།  སེམས་ཀྱི་ཉི་ཟླའི་སྤུས་རྟགས་ལ་སྔར་ལས་ལྷག་པར་དོ་སྣང་བྱེད་མཁན་གང་མང་བྱུང་ཡོད་པ་རེད། བདེ་ཆེན་ཡུལ་དུ་ཆུ་སྣ་གང་དག་ཡོད་པ་ངོ་སྤྲོད་རགས་བསྡུས་ཤིག་བྱེད་པ་ལ།
བདེ་ཆེན་གྱི་མངའ་ཁོངས་ནང་དུ་འབྲི་ཆུའི་བཞུར་རྒྱུན་ལ་སྟོང་སྨི430ཡོད། འབྲི་ཆུ་ནི་མཚོ་བོད་མཐོ་སྒང་གདང་ལ་རི་བོའི་རྒྱུད་ནས་བྱུང་ཞིང་།   སི་ཁྲོན་འབའ་ཐང་བརྒྱུད་ནས་ཡུན་ནན་གྱི་མངའ་ཁོངས་ནང་ཐོན་ཡོད།   འཇོལ་རྫོང་གི་གཡག་རྭ་ཤང་དང་།  ཀོང་རྩེད་ར་གྲོང་རྡལ།  ཐང་སྟེང་ཤང་སོགས་ཡུལ་གྲུ་དང་།   འབའ་ལུང་རྫོང་གི་མཐའ་ཆུ་གྲོང་རྡལ།   སེམས་ཀྱི་ཉི་ཟླ་གྲོང་ཁྱེར་གྱི་ཉི་ཤར་ཤང་དང་།   ལྔ་ཤོག་ཤང་།  ཧྲང་ཅང་ཤང་།  ཅིན་ཅང་གྲོང་རྡལ།   སྟག་མཆོང་གྲོག་རོང་གྲོང་རྡལ།  སན་པ་ཤང་།  ལུའོ་ཅི་ཤང་སོགས་བརྒྱུད་ནས་བཞུར་གྱི་ཡོད་ཅིང་།   ལིའོ་ཅི་ཤང་ནས་ས་དམ་གྲོང་ཁྱེར་གཡུ་ལུང་རྫོང་གི་ཁོངས་སུ་བཞུར་གྱི་ཡོད།
བལ་འཐག་མཚོ་ནི་སེམས་ཀྱི་ཉི་ཟླའི་ཤར་རྒྱུད་དུ་འཁྱིལ་ཡོད།  རྫོང་མཁར་དང་སྟོང་སྨི30ལྷག་གི་མཚམས་ན་ཡོད་ལ།   མཚོ་ངོས་ཀྱི་མཐོ་ཚད་རྒྱ་མཚོའི་ངོས་ལས་སྨི3538ཡིན།  མཚོ་ངོས་ཀྱི་རྒྱ་ཁྱོན་ལ་ཀུང་ཆིང159ཡོད།  འདི་ལ་མཐོ་སྒང་གི་མུ་ཏིག་ཞེས་པའི་མཚན་སྙན་གྲགས་ཡོད།  མཚོ་འདིའི་ནང་དུ་མིང་ལ་ཡེ་ཞུས་ཟེར་བའི་ཉ་རིགས་ཡོད། ཞོ་རྡོ་མཚོ་ནི་བལ་འཐག་མཚོ་རང་བྱུང་སྲུང་སྐྱོབ་ཁུལ་གྱི་ནུབ་ངོས་སུ་འཁྱིལ་ཡོད་ཅིང་།  རྫོང་མཁར་དང་སྟོང་མི36གི་མཚམས་ན་ཡོད།   མཚོ་ངོས་ཀྱི་རྒྱ་ཁྱོན་ལ་ཀུང་ཆིང120ཡོད།
ནགས་ཕག་མཚོ་ནི་ནགས་རའི་རྒྱབ་ངོས་ཀྱི་མཚེའུ་ཞེས་པའི་དོན་ཡིན་པར་བཤད་ལ། སེམས་ཀྱི་ཉི་ཟླ་རྫོང་མཁར་ནུབ་ཕྱོགས་ཀྱི་སྟོང་སྨི8ཡས་མས་ཀྱི་མཚམས་ན་ཆགས་ཡོད།   མཚོ་འདི་ནི་ཡུན་ནན་ཞིང་ཆེན་གྱི་རྒྱ་ཁྱོན་ཆེས་ཆེ་བའི་འདམ་གཞུང་སྤང་ཐང་ཁྱབ་ས་དང་ཞིང་ཆེན་རིམ་པའི་རང་བྱུང་སྲུང་སྐྱོབ་ས་གནས་ཤིག་ཡིན།    འདིའི་ནང་གི་སྲུང་སྐྱོབ་བྱ་ཡུལ་གཙོ་བོ་ནི་རྒྱལ་ཁབ་རིམ་པ་དང་པོའི་སྲུང་སྐྱོབ་བྱ་ཡུལ་གྱི་འདབ་ཆགས་ཁྲུང་ཁྲུང་སྐེ་ནག་དང་།   འདམ་གཞུང་སྤང་ཐང་གཉིས་ཡིན།
ཆུ་འོར་
ཆུ་འོར།
འོར་ནད་དམ་ཆུ་ནད། ཡང་ན་གསོ་དཀའ་བའི་ཆུ་ནད་ཅིག་ཡིན་ནམ་སྙམ།
ཆུ་ཡན་ལག་བརྒྱད་
ཆུ་ཡན་ལག་བརྒྱད།
བསིལ་བ་དང་། ཞིམ་པ། ཡང་བ། འཇམ་པ། དྭངས་པ། དྲི་མ་མེད་པ། ལྟོ་བ་ལ་མི་གནོད་པ། མགྲིན་པ་ལ་མི་གནོད་པ།
ཆུ་རང་བསྐོལ་གྱི་སྐྱེད་འབབ་
ཆུ་རང་བསྐོལ་གྱི་སྐྱེད་འབབ།
རང་ཉིད་ཀྱིས་འཐུང་རྒྱུའི་ཆུ་རང་གིས་བསྐོལ་པ་དེ་དཔེར་བཞག་པ། དེ་མིན་ཆུ་རང་བསྐོལ་ཟེར་བར་གོ་རྒྱུ་གཅིག་ནི། སྐྱེད་འབབ་སྤྲོད་རྒྱུ་དུས་ཚོད་བཟོས་པ་ནས་འགྱངས་ན་རྗེས་སུ་སོ་སོས་ཆུ་རང་བསྐོལ་གྱིས་སྐྱེལ་དུ་ཡོང་བ་མ་གཏོགས། བུན་བདག་གིས་མི་ཟུར་ཏུ་གཏོང་མ་དགོས་པ་ཞེས་པའི་དོན། །
ཆུ་ཡི་མ་མ་ཅན་
ཆུ་ཡི་མ་མ་ཅན།
ཆུ་ཡི་མ་མ་ནི་རྒྱ་མཚོ་དང་། ཆུ་ཡི་མ་མ་ཅན་ནི་པདྨ་སྟེ། པད་མ་ནི་མཚོ་ལས་སྐྱེས་པས་མཚོ་ནི་པདྨའི་མ་དང་འདྲ་བའོ། །
ཆུ་རུང་བ་རྣམ་པ་ལྔ་
ཆུ་རུང་བ་རྣམ་པ་ལྔ།
དགེ་འདུན་གྱི་རུང་བ། གང་ཟག་གི་རུང་བ། ཆུ་ཚགས་ཀྱི་རུང་བ། ཉིན་ཞག་གི་རུང་བ། ཁྲོན་པའི་རུང་བ།
སྲས་མོ་སུ་ཇ་ཏ་དང་ཆུང་མ་རིགས་མི་འདྲ་བ་བདུན་
སྲས་མོ་སུ་ཇ་ཏ་དང་ཆུང་མ་རིགས་མི་འདྲ་བ་བདུན་ལས་བརྩམས་པའི་གསུང་ཆོས་ཀྱི་གདམས་པ།
སྲས་མོ་སུ་ཇ་ཏ(SUJATA)ནི་འབྱོར་ཕྱུག་ཕུན་སུམ་ཚོགས་པའི་ཁྱིམ་ཚང་ཞིག་ལས་ཆད་ཅིང་། མགོན་མེད་ཟས་སྦྱིན(ANATHAPINDIKA)གྱི་སྲས་དང་གཉེན་སྒྲིག་བྱས་པ་ཞིག་ཡིན། སྲས་མོ་ཁོང་ནི་ཧ་ཅང་གི་སྣང་བ་མཐོ་ཞིང་ཁེངས་དྲེགས་དང་ལྡན་པ་ཞིག་ཡིན་པས། རང་ཉིད་ཀྱི་ཁྱོ་ག་དང་གྱོས་སྒྱུག་སོགས་ཀྱི་ལམ་སྟོན་ལ་མི་ཉན་པར་མ་ཟད། སྐྱེ་བོ་གཞན་སུ་ལའང་གུས་ཞབས་དང་བརྩི་མཐོང་མི་བྱེད་པ་སོགས་ཀྱི་ཉེར་ལེན་ལ་བརྟེན་ནས་དུས་ནམ་ཡིན་ཡང་ཁྱིམ་ཚང་ནང་རྙོག་དྲ་དང་འཁྲུག་རྩོད་ཟམ་མི་ཆད་པར་སློང་གི་ཡོད།
ཉིན་ཞིག་སངས་རྒྱས་བཅོམ་ལྡན་འདས་མགོན་མེད་ཟས་སྦྱིན་གྱི་ཁྱིམ་དུ་ཕེབས་སྐབས། སངས་རྒྱས་ཀྱིས་ནམ་རྒྱུན་དང་མི་འདྲ་བའི་སྐད་ཅོར་གྱི་སྒྲ་ཞིག་ཐོས་པས། གནས་ཚུལ་དེ་ཅི་ཞིག་ཡིན་མིན་སྐོར་བཀའ་འདྲི་གནང་བར། མགོན་མེད་ཟས་སྦྱིན་གྱིས་སངས་རྒྱས་བཅོམ་ལྡན་འདས་ལ་ཞུས་པ། མགོན་པོ་ལགས། དེ་ནི་ངའི་བུའི་མནའ་མ་སུ་ཇ་ཏ་ཡིས་སྐད་ཅོར་རྒྱག་བཞིན་པ་དེ་རེད། མོ་རང་གིས་དུས་ནམ་ཡིན་ཡང་རང་ཉིད་ཀྱི་ཁྱོ་ག་དང་ངེད་གྱོས་སྒྱུག་གཉིས་ཀྱི་ཁ་ལ་མི་ཉན་པར་མ་ཟད། སྐྱེས་བུ་དམ་པ་སུ་ལའང་བརྩི་མཐོང་དང་གུས་ཞབས་གཏན་ནས་བྱེད་ཀྱི་མི་འདུག་ཅེས་ཞུས། དེ་ནས་སངས་རྒྱས་བཅོམ་ལྡན་འདས་ཀྱིས་སྲས་མོ་སུ་ཇ་ཏ་རང་ཉིད་ཀྱི་སྐུ་མདུན་དུ་བོས་ཏེ་བརྩེ་ཞིང་བྱམས་པའི་གསུང་ངག་གི་སྒོ་ནས་སྨྲས་པ། སྲས་མོ་སུ་ཇ་ཏ། སྤྱིར་སྐྱེས་བུ་ཞིག་ལ་ཡོད་ཆོག་པའི་ཆུང་མ་དེ་ལ་རིགས་མི་འདྲ་བ་བདུན་ཡོད། དེས་ན་ཁྱེད་རིགས་དེ་ཚོའི་ནང་ནས་གང་ཡིན་ཞེས་གསུངས་པར། སྲས་མོ་སུ་ཇ་ཏ་ན་རེ། མགོན་པོ་ལགས། ཆུང་མ་རིགས་མི་འདྲ་བ་བདུན་པོ་གང་དང་གང་ཡིན་ནམ། ཞེས་བཀའ་འདྲི་ཞུས་པར་མགོན་པོ་གང་ཉིད་ཀྱིས་སླར་ཡང་སྨྲས་པ། སྲས་མོ་སུ་ཇ་ཏ། ཆུང་མ་ལ་རིགས་མི་འདྲ་བ་བདུན་ཡོད་པ་ནི་འདི་ལྟར།
༡༽ རིགས་གཅིག་ནི་ཆེས་སྤྱོད་པ་ངན་ལ་མཐོང་མི་འདོད་པ་ཞིག་སྟེ། གནག་སེམས་ཆེ་ཞིང་རྙོག་དྲ་སློང་བ། ཁོང་ཁྲོ་ཆེ་ཞིང་སྙིང་རྗེ་མེད་པ། བྱམས་སེམས་མེད་ལ་རང་ཉིད་ཀྱི་ཁྱོ་ག་དང་དམ་ཚིག་མི་མཐུན་པ་ཞིག་གོ །
༣༽ སྦྱིན་བདག་དང་འདྲ་བའི་ཆུང་མའང་ཡོད་དེ། དེ་ནི་ལེ་ལོ་ཆེ་ཞིང་སྒེར་སེམས་བཙན་པ། སྤྱོད་པ་རྩུབ་ཅིང་སྙིང་རྗེ་དམན་པ། དུས་ནམ་ཡིན་ཡང་རང་ཉིད་ཀྱི་ཁྱོ་ག་ལ་གཤེ་གཤེ་གཏོང་ཞིང་ཚུལ་མིན་གྱི་གཏམ་འཆལ་སྣ་ཚོགས་བཤད་པ་ཞིག་གོ །འོ་ཡ། སྲས་མོ་སུ་ཇ་ཏ། དེ་མིན་ད་དུང་བསྔགས་པར་འོས་ཤིང་མཆོག་ཏུ་གྱུར་པའི་ཆུང་མའང་ཡོད་དེ།
༤༽ དཔེར་ན་ཡུམ་ཆེན་དང་འདྲ་བའི་ཆུང་མ་རྣམས་ནི། བྱམས་སེམས་ཆེ་ཞིང་སྙིང་རྗེ་དང་ལྡན་པ། རང་ཉིད་ཀྱི་ཁྱོ་ག་ལ་ཤ་ལས་ཆད་པའི་བུ་ཕྲུག་ཇི་བཞིན་བྱམས་པས་སྐྱོང་ཞིང་། ཁོང་གིས་བསགས་པའི་དངུལ་དངོས་རྣམས་ཀྱང་ཚུལ་དང་མཐུན་པར་ལོངས་སུ་སྤྱོད་པ་ཞིག་གོ །
༥༽ དེ་བཞིན་སྲིང་མོ་དང་འདྲ་བའི་ཆུང་མའང་ཡོད་དེ། མོ་རང་གིས་རང་ཉིད་ཀྱི་ཁྱོ་ག་ལ་གཅུང་མོ་ཞིག་གིས་གཅེན་པོ་ལ་ཇི་ལྟར་བརྩི་བཀུར་བྱེད་པ་ལྟར། ཡ་རབས་བཟང་སྤྱོད་ལྡན་པའི་སྒོ་ནས་ཁྱོ་གའི་འདོད་བློ་ལ་གུས་བཀུར་བྱེད་པ་ཞིག་གོ །
༦༽ གཞན་ཡང་གྲོགས་པོ་དང་འདྲ་བའི་ཆུང་མའང་ཡོད་དེ། མོ་རང་གིས་རང་ཉིད་ཀྱི་ཁྱོ་ག་མཐོང་སྐབས་དུས་ཡུན་རིང་པོའི་བར་དུ་ངོ་མ་ཐུག་པའི་གྲོགས་པོ་ཞིག་སླར་ཡང་ཞལ་མཇལ་བ་ལྟར་དགའ་སྣང་བྱེད། དེ་ནི་སྐྱེ་ས་སྐྱེ་ཁུང་མཐོ་ཞིང་ཡ་རབས་ལ་དམ་ཚིག་དང་ལྡན་པ་ཞིག་གོ །
༧༽ ད་དུང་རང་ཉིད་ཀྱི་ལག་གཡོག་དང་འདྲ་བའི་ཆུང་མའང་ཡོད་དེ། མོ་རང་གིས་གཞན་གྱིས་རང་གི་ཞན་ཆ་ལ་མཛུབ་མོ་བཙུགས་ཏེ་གསལ་སྟོན་བྱེད་དུས་གོ་བ་ལེན་ཐུབ་ཅིང་། ཁྱོ་གས་ཚིག་རྩུབ་པོའི་སྒོ་ནས་གཤེ་གཤེ་བཏང་ན་ཡང་ཁོང་ཁྲོ་བར་མི་བྱེད་ཅིང་སྤྱོད་ལམ་འཇམ་པ། ད་དུང་ཁྱོ་གའི་འདོད་པ་གང་ཡོད་ལ་བརྩི་འཇོག་བྱེད་པ་བཅས་སོ། །ཞེས་གསུངས་ཏེ་སླར་ཡང་སྲས་མོ་སུ་ཇ་ཏ་ལ་འདི་ལྟར། ཡ། སྲས་མོ་སུ་ཇ་ཏ། དེས་ན་ཁྱེད་ཆུང་མ་རིགས་མི་འདྲ་བ་དེ་ཚོའི་ཁྲོད་ནས་གང་ཞིག་ཡིན་པའམ། ཡང་ན་རིགས་གང་ཞིག་བྱེད་པ་ལ་སྤྲོ་བ་ཡིན། ཞེས་བཀའ་འདྲི་གནང་། སྲས་མོ་སུ་ཇ་ཏ་ཡིས་སངས་རྒྱས་བཅོམ་ལྡན་འདས་ཀྱི་སྐུ་མདུན་ནས་གསུང་ངག་གི་གདམས་པ་དེ་དག་ཐོས་པས། མོའི་དེ་སྔོན་གྱི་སྤྱོད་པས་རྐྱེན་པས་ངོ་ཚ་ཁ་སྐྱེངས་ཀྱི་གནས་སུ་གྱུར་ཏེ་ན་རེ། ངའི་ཁྱོ་གས་ཁོ་མོ་རིགས་མི་འདྲ་བའི་དཔེ་མཚོན་དེ་རྣམས་ཀྱི་ཁྲོད་ནས་ཆེས་སྡུག་ཤོས་དེ་ལ་ངོས་འཛིན་བྱེད་ཀྱི་ཡོད་པས། ཁོ་མོས་ཉི་མ་དེ་རིང་ནས་བཟུང་གོ་རིམ་ལྡན་ཞིང་མཆོག་ཏུ་གྱུར་པའི་ཆུང་མ་ཞིག་བྱེད་ཀྱི་ཡིན། ཞེས་ཞུས། དེ་ནས་བཟུང་སྲས་མོ་སུ་ཇ་ཏ་ཡི་སྤྱོད་ལམ་ལ་འགྱུར་ལྡོག་ཕྱིན་ཏེ་རང་གི་ཁྱོ་གའི་གཏན་གྱི་མཛའ་མོར་གྱུར་ནས། ཁོང་ཁྱོ་ཤུག་གཉིས་ཀྱིས་སངས་རྒྱས་ཀྱི་གོ་འཕང་འཐོབ་ཕྱིར་ལམ་ལ་བསླབས་ཏེ་སྦྱང་བརྩོན་གྱིས་དཀའ་བ་སྤྱད་པ་བཅས་སོ། །
ཆུ་ཤུལ་སྤྲོག་མ་དགོན་པ་
ཆུ་ཤུལ་སྤྲོག་མ་དགོན་པ།
སྔར་ལྷ་ས་གཙང་པོའི་སྨད་བརྒྱུད་ཆུ་ཤུལ་ས་ཁུལ་དུ་ཡོད་པའི་དགོན་པ་ཞིག འདིའི་ལོ་རྒྱུས་ད་ཕན་མ་མཐོང་།
ཆུ་བཟང་རྣམ་རྒྱལ་དཔལ་འབྱོར་
ཆུ་བཟང་རྣམ་རྒྱལ་དཔལ་འབྱོར།
རབ་བྱུང་བཅུ་པའི་ས་རྟ（༡༦༡༨）ལོ་སྟོད་ལུང་དཀར་ལེབ་ཁང་གསར་དུ་སྐུ་འཁྲུངས། རྭ་སྟོད་དང་འབྲས་སྤུངས་སྒོ་མང་གྲྭ་ཚང་དུ་བཞུགས། གླིང་བསྲེ་ཞེས་པའི་མཚན་རྟགས་བླངས། གཙང་པ་རྒྱལ་པོས་ས་སྐྱ་དང་བཀའ་བརྒྱུད་པའི་དགེ་བཤེས་དགེ་ལུགས་པ་དང་རྩོད་པ་རྒྱག་ཏུ་བཅུག་པར་ཕ་རོལ་ཕམ་པར་བྱས་ཤིང་། རྗེས་སུ་མདོ་སྨད་དུ་གདན་དྲངས་ཏེ་མཚོ་སྲིབ་ཏུ་ལོ་གཅིག་ཙམ་དང་ད་དུང་ཐང་ཁེར་ཞེས་པར་ལོ་ཤས་བཞུགས། དེ་ནས་སྐུ་འབུམ་གྱི་ཁྲི་དང་། དགོན་ལུང་ཁྲིར་བཞུགས། རབ་བྱུང་བཅུ་གཅིག་པའི་ས་གླང（༡༧༤༩）ལོ་འབུམ་ལུང་བཀྲ་ཤིས་ཐང་དུ་ཆུ་བཟང་དགོན་དགའ་ལྡན་མི་འགྱུར་གླིང་ཞེས་པ་ཕྱག་བཏབ་པ་ནས་བཟུང་སྐུ་ཕྲེང་རིམ་བྱོན་ལ་ཆུ་བཟང་ཞེས་པའི་མཚན་ཐོགས། ལྕགས་ཡོས（༡༧༤༡）ལོར་དགོངས་པ་ཆོས་དབྱིངས་སུ་ཐིམ།
ཆུ་སེར་
ཆུ་སེར།
ལུས་ཀྱི་ཆུ་སེར།
ཆུ་ཤེལ་དབང་པོ་
ཆུ་ཤེལ་དབང་པོ།
ཟླ་བའི་མིང་སྟེ་ཆོས་ལུགས་ཀྱི་བཤད་སྲོལ་ལ་ཟླ་བའི་འོག་གི་ས་གཞི་ནོར་བུ་ཆུ་ཤེལ་ལས་གྲུབ་པ་ཡིན་ཟེར།
ཆུ་འོད་ཀྱི་བཀང་ཆུ་ཤིང་
ཆུ་འོད་ཀྱི་བཀང་ཆུ་ཤིང་།
འདི་ལ《མངོན་བརྗོད་མཁས་པའི་རྣ་རྒྱན》ལས། འབྲས་བུ་སྨིན་ནས་འཇིག་པའི་ཤིང་རིགས་གསུམ་བཤད་པའི་ནང་ནས་ནང་དུ་ཆུས་གང་བའི་ཆུ་ཤིང་སྟེ། འགའ་ཞིག་གིས་སྨྱུག་མ་ལ་ངོས་འཛིན་པ་དང་། འགའ་ཞིག་གིས་འོམ་བུ་ནག་པོར་ངོས་འཛིན། 《མངོན་བརྗོད་ནོར་བུའི་ཕྲེང་བ》ཞ་ལུ་ལོ་ཆེན་གྱིས་བསྒྱུར་བ་ལས་ཨེ་ར་ཎྜ་ཞེས་པའི་མཆན་དུ་ཆུ་ཤིང་། ཞེས་འབྱུང་བ་སོགས་བཤད་སྲོལ་མི་འདྲ་བ་འདུག་པས་བརྟག
ཆུ་སེར་མཁྱིམས་པ་
ཆུ་སེར་མཁྱིམས་པ།
ཆུ་སེར་འཁྱིམས་པ་སྟེ་ཆུ་སེར་ཁྱབ་པ།
ཆུ་སྲི་
ཆུ་སྲི།
གཅིན་སྲི།
ཆུ་སྲང་གཅིག་
ཆུ་སྲང་གཅིག
དུས་ཀྱི་མཐའ་སྟེ། སྐྱེས་བུ་དར་མའི་དབུགས་ཁུག་པ་དྲུག་གི་ཚད།
ཆུ་སེར་སྙིང་ལ་བྲོས་པ་
ཆུ་སེར་སྙིང་ལ་བྲོས་པ།
ཆུ་སེར་སྙིང་ལ་ཞུགས་པ།
ཆུ་སྲིན་ཀུམྦི་ར་
ཆུ་སྲིན་ཀུམྦི་ར།
ཆུ་སྲིན་སྒྲོག་བྱེད་ཅེས་པ་སྟེ། འདི་དང་ན་ཀྲ་ནི་ཆུ་སྲིན་ཆེན་པོ་ལ་བཤད་དོ།
ཆུང་བྱུག་
ཆུང་བྱུག
ཇའི་མིང་།
ཆུ་སླེ་
ཆུ་སླེ།
ཁང་པའི་གོང་མཆུ་ཟེར།
ཆུ་སྲན་
ཆུ་སྲན།
ཆུ་གར་པོ། ཆུ་སྐྲན། ཁྲག་ངན་དང་ཆུ་སེར་འདུས་པ་ལས་གྱུར་པའི་སྐྲན་ནད་ཀྱི་མིང་།
ཆུ་སླེ་
ཆུ་སླེ།
buyigi
ཆུ་ཤེལ་དབང་པོ་རྟ་ཆེན་དགའ་མའི་ཁྱིམ་དུ་རྩེ་དགའ་སྤྱོད་པའི་ཟླ་བ་
ཆུ་ཤེལ་དབང་པོ་རྟ་ཆེན་དགའ་མའི་ཁྱིམ་དུ་རྩེ་དགའ་སྤྱོད་པའི་ཟླ་བ།
གཟའ་སྐར་བདུན་ནང་གི་ཟླ་བ་རྒྱུ་སྐར་རྟ་ཆེན་གྱི་ཁྱིམ་དུ་སླེབས་པའི་ཟླ་བ་སྟེ། བོད་ཟླ་དང་པོ།
ཆུན་མ་
ཆུན་མ།
རྒྱལ་པོའི་བཙུན་མོ་ཆུང་བ་དང་མནའ་མ་ཆུང་བ།
ཆུ་སྲིད་
ཆུ་སྲིད།
འདི་རིགས་རྒྱུད་ལ་གོ་དགོས།
ཆུད་འཛའ་བའི་མཚན་མ་
ཆུད་འཛའ་བའི་མཚན་མ།
འཆི་ལྟས།
ཆུའི་མཁར་བརྒྱད་
ཆུའི་མཁར་བརྒྱད།
བོལ་གོང་། ངར་གདོང་། ཆུ་སོ། བཅུ་དྲུག་མདོ། ཕོ་བ། བྲང་ཞོལ། ཁ་གདོང་། མིག་ལྕིབས་རྣམས་སོ། །
ཆུང་བརྒྱད་
ཆུང་བརྒྱད།
བཀའ་བརྒྱུད་ཆོས་ལུགས་ལ་ཆེ་བཞི་དང་ཆུང་བརྒྱད་ཟེར་བའི་ཚོགས་པ་མང་པོར་གྱེས་པའི་ནང་གི་ཆུང་བརྒྱད་ནི། ༡.འབྲི་གུང་བཀའ་བརྒྱུད། ༢.སྟག་ལུང་བཀའ་བརྒྱུད། ༣.ཁྲོ་ཕུ་བཀའ་བརྒྱུད། ༤.འབྲུག་པ་བཀའ་བརྒྱུད། ༥.སྨར་ཚང་བཀའ་བརྒྱུད། ༦.ཡེལ་པ་བཀའ་བརྒྱུད། ༧.གཡའ་བཟང་བཀའ་བརྒྱུད། ༨.ཤུག་གསེབ་བཀའ་བརྒྱུད་བཅས་ཚང་མ་ཕག་གྲུའི་བཀའ་བརྒྱུད་ནས་གྱེས་པ་ཤ་སྟག་ཡིན།
ཆུ་བཟང་ཡེ་ཤེས་རྒྱ་མཚོ་
ཆུ་བཟང་ཡེ་ཤེས་རྒྱ་མཚོ།
རྗེ་འདི་ནི་ཤར་ཕྱོགས་ཀོང་ཡུལ་དུ་ཡབ་ཚེ་འཕེལ་དང་ཡུམ་མཚོ་མོ་གཉིས་ཀྱི་སྲས་སུ་རབ་བྱུང་བཅུ་གསུམ་པའི་ས་བྱ（༡༧༨༩）ལོར་སྐུ་འཁྲུངས། སྐུ་ཆུང་དུས་དགོན་པ་བཀྲ་ཤིས་རབ་བརྟན་དུ་བཞུགས་ནས་དགོན་པའི་འདོན་ཆ་ཕལ་ཆེར་བསླབས། དགུང་ལོ་བཅོ་ལྔ་ནས་བཅོ་བརྒྱད་བར་ཆོས་གྲྭ་ཞིག་ཏུ་ཕེབས་འདུན་ཡང་དགེ་རྒན་དང་ཕ་མའི་བཀའ་མ་འཁྲོལ། དགུང་ལོ་བཅུ་དགུར་བྱོལ་ཐབས་ཀྱིས་འབྲས་སྤུངས་བློ་གསལ་གླིང་གྲྭ་ཚང་དུ་ཆོས་ཞུགས་མཛད། དགུང་ལོ་ཉི་ཤུའི་ཐོག་གྲུབ་དབང་རིན་ཆེན་ཕུན་ཚོགས་དཔལ་བཟང་པོའི་དྲུང་དུ་དགེ་བསྙེན་བར་མ་རབ་བྱུང་དགེ་ཚུལ་གྱི་སྡོམ་པ་མནོས། མཚན་ཡེ་ཤེས་རྒྱ་མཚོ་ཞེས་བསྩལ། དགུང་ལོ་ཉི་ཤུ་རྩ་དྲུག་ལ་དེ་མོ་ནོ་མོན་ཧན་ཞབས་དྲུང་ནས་བསྙེན་རྫོགས་ཀྱི་སྡོམ་པ་བཞེས། རྡོ་རྗེ་འཆང་ངག་དབང་ཆོས་འཛིན་དང་། ཁྲི་ཆེན་བྱང་ཆུབ་ཆོས་འཕེལ། བླ་མ་སྐལ་བཟང་མཁས་གྲུབ་སོགས་ཀྱི་ཞལ་སྔ་ནས་མདོ་སྔགས་ཀྱི་ཆོས་མང་དུ་གསན། དགུང་ལོ་ང་བདུན་དུ་ཕེབས་པ་རབ་བྱུང་བཅུ་བཞི་པའི་ཤིང་སྦྲུལ（༡༨༤༥）ལོར་རྒྱལ་དབང་སྐུ་ཕྲེང་བཅུ་གཅིག་པ་མཁས་གྲུབ་རྒྱ་མཚོ་མཆོག་རབ་བྱུང་གི་སྡོམ་པ་བཞེས་པའི་མཛད་སྒོར་ཞུགས། དགུང་གྲངས་དྲུག་ཅུ་ཐམ་པ་ལ་ཕེབས་པའི་ལོ་དེར་སྟག་ཕུའི་ཡོངས་འཛིན་མཛད། དགུང་ལོ་རེ་དྲུག་པ་ལ་རྒྱས་དབང་མཁས་གྲུབ་རྒྱ་མཚོ་མཆོག་ལ་བརྟན་བཞུགས་མཎྜལ་ལྗགས་བཤད་གནང་བ་དང་། རྩོམ་པ་ལ་མཚོན་ན《བྱང་ཆུབ་ལམ་རིམ་ཆེན་མོའི་ས་བཅད་ཀྱི་ཐོག་ནས་སྐྱེས་བུ་གསུམ་གྱི་ལམ་གྱི་རིམ་པའི་མན་ངག་གནད་བསྡུས་གསལ་བའི་སྒྲོན་མེ》 《བླ་མའི་རྣལ་འབྱོར་དོངས་གྲུབ་ཀུན་འབྱུང》 《ཚེ་གཅིག་གི་ཉམས་ལེན་རྣམས་ཉིན་ཞག་ཕྲུགས་གཅིག་གིས་སྦྱར་ཏེ་ལག་ལེན་དུ་བསྟར་བའི་རིམ་པ་མདོར་བསྡུས》སོགས་བཀའ་རྩོམ་པོ་ཏི་འབྲིང་བ་གཉིས་ཙམ་མཛད། མཐར་དགུང་ལོ་རེ་བརྒྱད་དུ་ཕེབས་པ་རབ་བྱུང་བཅུ་བཞི་པའི་མེ་འབྲུག（༡༨༤༦）ལོར་སྐུ་གཤེགས།
ཆུས་
ཆུས།
ཐབས་ཚུལ་ཏེ་ཇུས།
ཆུར་ལྷུང་གི་རིག་པ་
ཆུར་ལྷུང་གི་རིག་པ།
འདི་ནི་མུ་སྟེགས་པའི་ནང་ཚན་དྲང་སྲོང་ཆུ་ཀླུང་ལ་སྟོན་པར་འཛིན་པའི་རིགས་ཤིག་ལ་ཟེར་བ་མིན་ནམ་སྙམ་པས་མཁས་པ་རྣམས་ཀྱིས་དཔྱད་པར་ཞུ།
ཆུས་འཁྱེར་སྨད་
ཆུས་འཁྱེར་སྨད།
ལྷོ་བྲག་རྫོང་ཁོངས་སྨོན་མདའ་ཆུས་ཆུས་འཁྱེར་སྨད་ཤང་།
ཆེ་འབྲིང་ཆུང་གསུམ་
ཆེ་འབྲིང་ཆུང་གསུམ།
ཆེན་པོ། འབྲིང་བ། ཆུང་ངོ་སྟེ་གསུམ།
ཆེ་མཆོག་
ཆེ་མཆོག
སངས་རྒྱས་ཆོས་ལུགས་ཀྱི་གསང་སྔགས་རྙིང་མའི་གཞུང་ལས་གསུངས་པའི་ཆེ་མཆོག་ལྷ་ཉི་ཤུ་རྩ་གཅིག་ཡོད་པ་སྟེ། གཙོ་བོ་ཡབ་ཡུམ་གཉིས། ཕྱོགས་ཀྱི་ལྷ་མོ་བཞི། མཚམས་ཀྱི་ལྷ་མོ་བཞི། མཆོད་པའི་ལྷ་མོ་བརྒྱད། སྒོ་བཞིར་སྒོ་མ་བཞི་བཅས་ཡོད། དེ་དག་སྐུ་མདོག་དང་ཕྱག་མཚན་བཞུགས་སྟངས་བཅས་《དཀྱིལ་ཆོག་ནོར་བུའི་ཕྲེང་བ》ནང་གསལ།
ཆེ་བཙུན་
ཆེ་བཙུན།
གོ་གནས་མཐོ་བ་དང་སྡོམ་ཁྲིམས་སྲུང་མཁན་གྱི་སྐྱེ་བོ།
ཆེ་བཞི་
ཆེ་བཞི།
བདེན་བརྫུན་འབྱེད་པའི་དཔང་པོའི་མིང་།
ཆེ་དགུ་རིང་དང་བཅུ་
ཆེ་དགུ་རིང་དང་བཅུ། ༡.སྦས་ཆེ་བཙན་བྱ་རུ་ཅན་སྣང་གཞེར་ལྷ་བཙན་ལ་ནོར་བུ་ཀེ་ཀེ་རུ་དང་སྟག་གི་གོང་ཐོད་ཡོད་པས་ཆེ། ༢.མཆིམས་གཉལ་པ་རྒྱལ་གཟིགས་ཤུད་ཏིང་ལ་གཡུའི་ཡི་གེ་གཡུང་དྲུང་ཆེན་པོ་དང་། བྲན་དགུ་ཁྲི་ཡོད་པས་ཆེ། ༣.འབྲོ་ཁྲོ་མདའ་གཅུང་པ་ལ། སེང་གེ་དཀར་མོའི་གོང་སླག་ཡོད་པས་ཆེ། ༤.སྣ་ནམ་རྒྱལ་ཉེར་ཉ་བཟང་ཆོས་ཀྱི་བླ་མཁྱེན་ཡིན་པས་ཆེ། ༥.སྦྲང་རྒྱལ་ར་ལེགས་གཟིགས་ལ། གཡུའི་གཡུང་དྲུང་དང་། གསེར་གྱི་ཡི་གེ་ཡོད་པས་ཆེ། ༦.མྱང་ཞ་བོ་ཆེ་ལ་གནམ་གྱི་ཞྭ་ཡོད་པས་ཆེ་བའོ། །
ཆེ་བཞི་རིང་དང་ལྔ་
ཆེ་བཞི་རིང་དང་ལྔ།
༡.བཅོམ་ལྡན་འདས་ཀྱི་རིང་ལུགས་ཆེ། ༢.ཆབ་སྲིད་འཛིན་པའི་ཇོ་མོ་ཆེ། ༣.བཀའ་ཕྱི་ནང་གཉིས་ཀྱི་ཞང་བློན་ཆེ། ༤.སྐུའི་སྔགས་མཁན་ཆེ། ༥.རིང་མངའ་བདག་རྒྱལ་པོ་ཆེ།
ཆེ་ཞེ་
ཆེ་ཞེ།
བུ་མོ་སྤུན་གྱི་ནང་ནས་རྒན་ཤོས་ཀྱི་ཞེ་ས།
སྲིང་མོའི་མིང་ཞེས་མདོ་རྒྱུད་མཛོད་ལས་འབྱུང་། དྲལ་པོ་མིང་པོ་ཆེ་ཞེ་སྲིང༌། །ཞེས་སོ།།
ཆེ་བའི་ཡོན་ཏན་བདུན་
ཆེ་བའི་ཡོན་ཏན་བདུན།
རིགས་བཟང་བ། གཟུགས་མཛེས་པ། ཚེ་རིང་བ། ནད་མེད་པ། འབྱོར་པ་ཆེ་བ། སྐལ་བཟང་བ། ཤེས་རབ་ཆེ་བ་བཅས་བདུན་ལ་མཐོ་རིས་ཡོན་ཏན་བདུན་ནམ་ཆེ་བའི་ཡོན་ཏན་བདུན་ཞེས་བརྗོད།
ཆེག་
ཆེག
རིང་ཚད་འཇལ་བྱེད་ཀྱི་གཡར་མིང་།
ཆེད་བསྐོས་སེར་སྐྱ་སྦྲེལ་པོ་
ཆེད་བསྐོས་སེར་སྐྱ་སྦྲེལ་པོ།
ཆེད་དུ་བསྐོས་པའི་ཞིབ་དཔྱོད་པ་སེར་མོ་བ་དང་སྐྱ་བོ་ཟུང་འབྲེལ།
ཆེད་དོན་
ཆེད་དོན།
ཆེད་གཉེར་གྱིས་ཤོད་དགོས་པའི་ནང་དོན།
ཆེད་པོ་
ཆེད་པོ།
ཆེན་པོ།
ཆེད་ཞིབ་མཐའ་གསལ་མཛད་པ་
ཆེད་ཞིབ་མཐའ་གསལ་མཛད་པ།
ཆེད་གཉེར་གྱིས་ཞིབ་འཇུག་མཐར་ཕྱིན་པ་བྱས་པའི་ཞེ་ས།
ཆུ་བཟང་ངག་དབང་ཐུབ་བསྟན་དབང་ཕྱུག་
ཆུ་བཟང་ངག་དབང་ཐུབ་བསྟན་དབང་ཕྱུག
ཆོས་རྗེ་དོན་གྲུབ་རིན་ཆེན་གྱི་སྐུ་སྐྱེར་གྲགས་པ་འདི་ཉིད་རབ་བྱུང་བཅུ་གཉིས་པའི་ཤིང་སྤྲུལ（༡༧༢༥）ལོར་ལྕང་སྐྱ་རོལ་པའི་རྡོ་རྗེའི་སྐུ་མཆེད་དུ་འཁྲུངས། དགུང་ལོ་བཅུ་བདུན་པར་དབུས་ལྷ་ལྡན་ཞིང་དུ་ཕེབས། འབྲས་སྤུངས་སྒོ་མང་ཆོས་གྲྭར་ཞུགས། སྐུ་གོང་མ་བློ་བཟང་བསྟན་པའི་རྒྱལ་མཚན་རྒྱལ་མཆོག་བདུན་པའི་ཐོག་མའི་ཡོངས་འཛིན་ཡིན་པས་རྗེ་འདི་ལ་བཀུར་བཟོས་ཆེ་བར་མཛད། རྒྱལ་དབང་མཆོག་དང་། ཁྲི་ཆེན་ངག་དབང་མཆོག་ལྡན། རྗེ་ངག་དབང་བྱམས་པ་སོགས་ཀྱི་ཞབས་ལ་གཏུགས་ནས་སློབ་གཉེར་མཛད་པས་གཞུང་ལུགས་ལ་ནང་བྱན་ཆུད་པར་གྱུར། རྒྱལ་དབང་རིན་པོ་ཆེར་བསྙེན་རྫོགས་ཞུས། ཁྲི་ཆེན་ངག་དབང་མཆོག་ལྡན་ལས་འཇིགས་བྱེད་བསྐྱེད་རིམ་གསན་པས་མཐར་ཕྱིན་ནས་རྫོགས་རིམ་ལ་མྱོང་བ་ཐོན། དགུང་ལོ་ཉེར་བཞིར་ཕེབས་པ་ས་འབྲུག（༡༧༤༨）ལོར་མདོ་སྨད་དུ་ཕེབས་ཏེ་དགོན་ལུང་། གསེར་དགོན། སྐུ་འབུམ་རྣམས་ཀྱི་ཁྲིར་བཞུགས། ཆོས་སྲིད་གཉིས་ཆར་གྱིས་བསྐྱངས། དེ་ནས་རྒྱ་ནག་པེ་ཅིང་དུ་ཕེབས་ནས་ལྕང་སྐྱ་རིན་པོ་ཆེ་དང་རོང་བོ་མཚན་སྒྲོགས་ལས་འགྲེལ་བ་བཞི་སྦྲགས་སོགས་ཆོས་བཀའ་གང་ཟབ་མནོས། གོང་མ་ཆན་ལུང་གིས་ལྕང་སྐྱ་རོལ་པའི་རྡོ་རྗེར་ལོ་ཙཱ་མཛད་དུ་བཅུག་ནས་རྗེ་འདི་པ་ལ་ཁྱབ་པའི་དམིགས་པ་སོགས་ཞི་གནས་ལས་བརྩམས་ཏེ་བཀའ་འདྲི་ཞུས། དགུང་ལོ་སོ་དྲུག་སྟེང་བྱ་ཁྱུང་དུ་ཐོག་མར་ཕེབས་ནས་བསྙེན་མཚམས་དང་། རྒྱུད་པ་གྲྭ་ཚང་ལ་གསང་སྡེ་འཇིགས་གསུམ་གྱི་དབང་དང་ཚོགས་ཆེན་ལ་ཀུན་རིག་གི་དབང་བརྩལ། དགུང་ལོ་ཞེ་བརྒྱད་ལ་ཕེབས་པ་རབ་བྱུང་བཅུ་གསུམ་པའི་ཆུ་འབྲུག（༡༧༧༢）ལོར་བྱ་ཁྱུང་དགོན་པའི་མཁན་རབས་སོ་དགུ་པའི་སེང་ཁྲིར་ཕེབས། དགུང་ལོ་ལྔ་བཅུ་ཙམ་ནས་སྐུ་འབུམ་མཁན་པོ་ལས་ཐོག་པ་མགོན་གྱ་ཚང་མ་བཞུགས་པའི་རྐྱེན་གྱིས་གདན་ས་གཡས་གཡོན་གཉིས་ཀ་ཟུང་འབྲེལ་དུ་བསྐྱངས། དེ་ལྟར་ལོ་བཅུའི་རིང་འཆད་ཉན་ལ་གཟིགས་རྟོགས་གང་དྲག་དང་། ཟླ་ངོ་རེ་གཉིས་སུ་སྐུ་མཚམས་ལ་བཞུགས་པ། སྔ་ཕྱིར་ཐུགས་རྗེ་ཆེན་པོ། གདུག་དཀར། འཇིགས་བྱེད་བཅུ་གསུམ་མ་རྣམས་ཀྱི་དབང་བསྩལ་བ་སོགས་འདོད་ཆོས་ཅི་རིགས་སོ་སོའི་མོས་པ་བཞིན་གནང་ནས་བསྟན་པའི་བྱ་བ་རླབས་གང་ཆེ་མཛད། བྱ་ཁྱུང་འདུ་ཁང་ཆེན་མོ་ཀ་བ་བརྒྱ་དང་ཉེར་བརྒྱད་ཅན་ཕྱི་ནང་བར་གསུམ་ཞིག་གསོ་དང་། བྱ་ཁྱུང་གི་ཆུ་བཟང་བླ་བྲང་གསར་གསོས་གནང་། འདུ་ཁང་དུ་སྤྱན་རས་གཟིགས་ཀྱི་ལི་སྐུ་རྒྱབ་ཡོལ་བཞུགས་ཁྲི་དང་བཅས་པ། བཙན་ཁང་དུ་སྟག་ལྤགས་ཀྱི་རྒྱལ་མཚན། བླ་བྲེ། དངུལ་གྱི་བཀྲ་ཤིས་རྟགས་བརྒྱད་སོགས་གསར་བཞེངས་ཐོག་གཞན་ལྷ་ཁང་འདུ་ཁང་སོ་སོར་སྟོང་མཆོད་དང་མཆོད་རྫས་ཀྱི་ཐེབས་དངུལ་ཕོན་ཆེན་ཕུལ། དགུང་ལོ་ང་བདུན་ལ་ཕེབས་པ་ལྕགས་གླང（༡༧༨༡）ལོར་ཁྲི་དགོངས་ཞུ་མཛད། དགུང་ལོ་རེ་གཅིག་ལ་ཕེབས་པ་ཤིང་སྤྲུལ（༡༧༨༥）ལོར་ཆེད་དུ་གདན་ཞུས་ལྟར་དན་ཏིག་དང་། གོང་སྐྱ། ཚེ་ཏན་སོགས་ཀྱི་དགོན་པར་ཕེབས་ཤིང་། རིམ་པར་དེ་དག་གི་ཁྲི་པ་མཛད་དེ་ཆོས་སྲིད་ཀྱིས་བསྐྱངས། ཁྱད་པར་དན་ཏིག་ཐིས་པ་ཡང་ཏིག་རྣམས་ལ་གནས་མཇལ་སྐབས་དག་པའི་གཟིགས་སྣང་མང་དུ་བྱུང་ཞིང་། བྲག་ལ་རང་འབྱོན་གྱི་ལྷ་སྐུ་འདི་དང་འདི་རེད་ཅེས་བསྟན་པར་མཛད། མེ་ལུག（༡༧༨༧）ལོར་བྱ་ཁྱུང་གདན་རབས་དང་ལྕང་སྐྱ་རོལ་པའི་རྡོ་རྗེའི་རྣམ་ཐར་བརྩམས། དགུང་ལོ་དོན་གཉིས་ལ་ཕེབས་པ་རབ་བྱུང་བཅུ་གསུམ་པའི་མེ་འབྲུག（༡༧༩༦）ལོར་དགོངས་པ་ཆོས་དབྱིངས་སུ་ཐིམ།
ཆེད་དུ་བྱ་བའི་བསྒོམ་པ་བཞི་
ཆེད་དུ་བྱ་བའི་བསྒོམ་པ་བཞི།
ཡོན་ཏན་འཐོབ་པའི་ཕྱིར་བསྒོམ་པ། བསྟེན་པའི་ཕྱིར་བསྒོམ་པ། བསམ་པའི་ཕྱིར་བསྒོམ་པ། གཉེན་པོ་བསྒོམ་པའོ། །
ཆེན་པོ་དགའ་བདེ་ཡབ་སྲས་
ཆེན་པོ་དགའ་བདེ་ཡབ་སྲས།
ཚལ་པའི་དཔོན་ཆེན་དགའ་བདེ་དཔལ་བ་དང་། དེའི་བུ་ཆེ་བ་དཔོན་རིན་ཆེན་སེང་གེ ཆུང་བ་སྨོན་ལམ་རྡོ་རྗེ་བཅས་ལ་ཟེར། འདི་གསུམ་གྱི་ལོ་རྒྱུས་ཅུང་ཟད《ཚལ་གུང་ཐང་གི་དཀར་ཆག》ལས་གསལ།
ཆེ་ཤོས་ངག་དབང་བཤད་སྒྲུབ་བསྟན་པའི་ཉི་མ་
ཆེ་ཤོས་ངག་དབང་བཤད་སྒྲུབ་བསྟན་པའི་ཉི་མ།
རྗེ་འདི་ནི་མདོ་སྨད་ཙོང་ཁ་ཆུ་རུལ་ཁ་ཞེས་པར་ཡབ་སྔགས་འཚང་ཚེ་དབང་དང་། ཡུམ་སྐྱིད་རི་གཉིས་ཀྱི་སྲས་སུ་རབ་བྱུང་གསུམ་པའི་མེ་ལུག（༡༧༨༧）ལོར་འཁྲུངས། མཚན་བཤད་སྒྲུབ་བསྟན་པའི་ཉི་མ་ཞེས་གསོལ། ལོ་དེར་གདན་སར་གདན་དྲངས། དགུང་ལོ་དགུ་ལ་མི་ཉག་མཁན་པོ་ཚུལ་ཁྲིམས་བསྟན་པའི་ཉི་མའི་སར་དགེ་ཚུལ་གྱི་སྡོམ་པ་མནོས། མཚན་ངག་དབང་བཤད་སྒྲུབ་བསྟན་པའི་ཉི་མ་ཞེས་གསོལ། དགུང་ལོ་བཅུ་གསུམ་ལ་སྐུ་འབུམ་དགོན་དུ་ཆོས་ཞུགས་མཛད་ནས་གཞུང་ཆེན་ལ་གསན་བསམ་གནང་། དགུང་ལོ་བཅོ་ལྔའི་ཐོག་དབུས་སུ་ཕེབས་ནས་སེར་སྨད་ཐོས་བསམ་ནོར་བུའི་གླིང་དུ་ཆོས་གྲྭར་ཞུགས་ནས་མཁན་པོ་གྲགས་པ་མཁས་གྲུབ་བསྟེན་ཏེ་གཞུང་ཆེན་བཀའ་པོད་ལྔ་ལ་གསན་བསམ་མཛད། དགུང་ལོ་ཉེར་གཅིག་ལ་གྲྭ་སྐོར་གནང་། དགུང་ལོ་ཉེར་གཉིས་པར་པཎ་ཆེན་བསྟན་པའི་ཉི་མའི་དྲུང་དུ་དགེ་སློང་གི་སྡོམ་པ་ཞུས། དེ་ནས་མདོ་སྨད་དུ་ཕྱིར་བྱོན། དགུང་ལོ་སུམ་ཅུ་ཐམ་པར་སྐུ་འབུམ་གྱི་ཁྲི་ཆེན་ལ་ཕེབས། རྗེ་འདི་བྱང་ཕྱོགས་ཧོར་གྱི་ཡུལ་སྨད་སོགས་སུ་ཐེངས་དྲུག་ཕེབས་ནས་ཐེངས་རྗེས་མར་ཏ་ཡན་ཆི་བླ་མའི་དགོན་པར་མཚན་ཉིད་གྲྭ་ཚང་དང་། དར་ཧན་བེ་ལིག་དར་རྒྱས་ཆོས་གླིང་དུ་དུས་འཁོར་གྲྭ་ཚང་། ཨ་བྷ་ཀ་དགའ་ལྡན་བཤད་སྒྲུབ་གླིང་དུ་ལམ་རིམ་གྲྭ་ཚང་སོགས་གསར་སྐྲུན་མཛད། དེ་བཞིན་འབྲུག་རྒྱལ་དབང་ཆོས་རྗེས་མཛད་པའི《ཆེ་ཤོས་ངག་དབང་བསྟན་པ་དང་རྗེ་གོང་མའི་རྣམ་ཐར་སྟོད་ཆ》《བཅོམ་ལྡན་འདས་དཔལ་དུས་ཀྱི་འཁོར་ལོ་ལྷ་བཅུ་གསུམ་མའི་བསྙེན་ཡིག་དངོས་གྲུབ་རྣམ་གཉིས་འགུགས་པའི་ལྕགས་ཀྱུ་ཤེལ་དཀར་མེ་ལོང》《རབ་གནས་བཀྲ་ཤིས་སྙེ་མའི་དགོངས་གསལ་ཤེལ་དཀར་མེ་ལོང》སོགས་བཀའ་རྩོམ་མང་དུ་མཛད། དགུང་ལོ་བདུན་ཅུ་དོན་གསུམ་ལ་ཕེབས་པ་རབ་བྱུང་བཅུ་བཞི་པའི་ས་ལུག（༡༨༥༩）ལོར་དགོངས་པ་ཆོས་དབྱིངས་སུ་ཐིམ།
ཆེན་པོ་ལྔ་
ཆེན་པོ་ལྔ།
གཟུགས་མེད་པ་དང་། ཐོགས་མེད་དང་། རྟག་པ། མི་འགྱུར་བ། མི་འཕོ་བ་སྟེ་ལྔ་དང་ལྡན་པ་དེ་ནི་ནམ་མཁའོ། །
ཆེན་པོ་གསུམ་
ཆེན་པོ་གསུམ།
སེམས། རྟོགས་པ། སྤངས་པ་ཆེན་པོ།
ཆེན་པོ་ལ་འོས་པའི་ཚན་བཅུ་གསུམ་
ཆེན་པོ་ལ་འོས་པའི་ཚན་བཅུ་གསུམ།
གསོལ་གཟིམ་མཆོད་གསུམ། འཇམ་ཡིག་མཛོད་པ་གསུམ། ཐབ་འདྲེན་གདན་གསུམ། སྐྱ་རྟ་མཛོ་ཁྱི་བཞི་ཟེར།
ཆོ་ག་གཉིས་
ཆོ་ག་གཉིས།
སྔོན་གྱི་ཆོ་ག་དང་ད་ལྟའི་ཆོ་ག
ཆོ་ག་དེ་ཉིད་བཅུ་
ཆོ་ག་དེ་ཉིད་བཅུ།
རབ་གནས་ཀྱི་རྒྱུད་ལས། །དཀྱིལ་འཁོར་དང་ནི་ཏིང་འཛིན་མཆོག །ཕྱག་རྒྱ་སྟངས་སྟབས་གདན་དང་ནི། །བཟླས་བརྗོད་སྦྱིན་བསྲེག་མཆོད་པ་དང་། །ལས་ལ་སྦྱར་དང་སླར་བསྡུ་བའོ། ། ཞེས་སོ། །
ཆེར་སྤྱོད་ཀྱི་རིག་པ་
ཆེར་སྤྱོད་ཀྱི་རིག་པ།
འདི་ཡང་མུ་སྟེགས་པའི་ནང་མཚན་མུ་སྟེགས་སྤྱོད་པའམ་བརྟུལ་ཞུགས་ཉི་ཤུ་རྩ་ལྔ་ཁས་ལེན་པའི་མུ་སྟེགས་དབང་ཕྱུག་པ་ལ་ཟེར་བ་མིན་ནམ་སྙམ།
ཆེ་ཤོས་བློ་བཟང་བྱང་ཆུབ་བསྟན་པའི་སྒྲོན་མེ་
ཆེ་ཤོས་བློ་བཟང་བྱང་ཆུབ་བསྟན་པའི་སྒྲོན་མེ།
རབ་བྱུང་བཅུ་བཞི་པའི་ལྕགས་བྱ(༡༨༦༡)ལོར་མདོ་སྨད་ཁྱུང་ཀྱྭའི་སའི་ཆར་གཏོགས་ཐོག་ཁང་ལ་ཁ་ཞེས་པའི་སྡེ་བར་ཡབ་སྔགས་འཆང་དབང་རྒྱལ་དང་། ཡུམ་ཀ་ཏོ་ཞེས་པ་གཉིས་ཀྱི་སྲས་སུ་སྐུ་འཁྲུངས། དགུང་ལོ་གསུམ་པར་སྐུ་གོང་མ་ངག་དབང་བཤད་སྒྲུབ་བསྟན་པའི་ཉི་མའི་སྐུ་སྐྱེ་རུ་ངོས་འཛིན་མཛད། ཨ་རིག་དགེ་བཤེས་སྨོན་ལམ་དཔལ་བཟང་རིན་ཆེན་གྱི་དྲུང་དུ་དགེ་བསྙེན་བསྒྲུབས་ཤིང་མཚན་བློ་བཟང་བསྟན་པའི་རྒྱལ་མཚན་ཞེས་གསོལ། ཁུ་བོ་བློ་བཟང་ཕུན་ཚོགས་དང་དགེ་བཤེས་བློ་བཟང་ཆོས་འབྱོར་གཉིས་ལས་ཡི་གེ་འབྲི་ཀློག་བསླབས། དགུང་ལོ་བདུན་པ་རབ་བྱུང་བཅོ་ལྔ་པའི་མེ་ཡོས་ལོར་ཆེ་ཤོས་བླ་བྲང་དུ་གདན་དྲངས། སྐུ་འབུམ་སྨན་པ་ཁྲི་ཟུར་དཀའ་ཆེན་བྱང་ཆུབ་རིན་ཆེན་གྱིས་མཁན་པོ་དང་། ཁྲི་ཆེན་སྤྲུལ་སྐུ་འཇམ་དབྱངས་བསྟན་པའི་ཉི་མ་དང་། ཉཱ་ཀྱ་ལྷ་རམས་པ་ངག་དབང་ཆོས་གྲགས། སྔགས་རམས་པ་བསྟན་པ་དར་རྒྱས་རྣམས་ཀྱིས་ལས་ཀྱི་ཁ་སྐོང་མཛད་ནས་བསླབ་པའི་གཞི་ལྔ་འཛིན་པའི་དགེ་བསྙེན་དང་བར་མ་རབ་བྱུང་གི་ཚུལ་ཁྲིམས་ལ་འགོད་པར་མཛད། མཚན་བྱང་ཆུབ་བསྟན་པའི་སྒྲོན་མེ་ཞེས་གསོལ། སྐུ་གོང་མའི་མཆོད་དཔོན་སྔགས་རམས་པ་བསྟན་པ་དར་རྒྱས་དགེ་རྒན་དུ་བསྟེན་ནས་མདོ་སྔགས་ཀྱི་གཞུང་མང་དུ་གསན། དགུང་ལོ་དགུ་པ་ས་སྦྲུལ་ལོར་ཡུལ་གཞན་ཏུ་གནས་སྐོར་མཛད། སྨད་ཧོར་གྱི་ཡུལ་དང་། རྒྱ་ནག་རི་བོ་རྩེ་ལྔ། ཁྲང་ཨན། ཟི་ཁྲོན་ཁྲིན་ཏུ་ཕཱུ། དར་རྩེ་མདོ་སོགས་བརྒྱུད་ནས་དགུང་ལོ་བཅུ་གསུམ་ཐོག་ལྷ་སར་བྱོན། སེར་སྨད་གྲྭ་ཚང་དུ་ཆོས་ཞུགས་མཛད། གྲུབ་མཐའ་རིས་མེད་ཀྱི་མཁས་གྲུབ་དམ་པ་རྣམས་ལ་ཆོས་འབྲེལ་མཇལ་ཁ་རྟེན་བཅས་ཞུས། ཡོངས་འཛིན་བྱམས་པ་རིན་པོ་ཆེ་ལས་དབང་ལུང་མན་ངག་མང་དུ་གསན། དགུང་ལོ་བཅུ་བཞི་པ་ཤིང་ཁྱི(༡༨༧༤)ལོར་རང་ཡུལ་བསམ་གཏན་གླིང་དུ་ཕེབས། བཅོ་ལྔ་པར་གྲུ་ཀྱྭ་སྨན་རམས་པ་བློ་བཟང་ཉི་མ་ཡོངས་འཛིན་དུ་བསྟེན་ནས་ཚད་མ་དང་ཕར་ཕྱིན་གྱི་གཞུང་ལ་གནད་འགག་རིགས་པའི་འཕྲུལ་འདེགས་ལོན་ངེས་ཀྱི་སློབ་སྦྱོང་ནན་ཏན་མཛད། དགུང་ལོ་ཉེར་གཅིག་ལ་ཐར་ཤུལ་རྡོ་རྗེ་འཆང་གི་དྲུང་དུ་བསྙེན་རྫོགས་བསྒྲུབས། དགུང་ལོ་ཉེར་གསུམ་པར་དུས་འཁོར་དཔོན་སློབ་དང་ཤིང་སྤྲེལ་ལོར་རྒྱུད་པ་མཁན་པོའི་ཁྲིར་བཞུགས་ནས་ཆོས་འཆད་ཉན་དང་སྒྲིག་ལམ་ཀུན་སྤྱོད་སྐོར་ལ་ཚགས་འཛིན་དང་དོ་དམ་གང་ལེགས་མཛད། ཉེར་བརྒྱད་པ་ས་བྱི(༡༨༨༨)ལོར་གདན་སའི་ཁྲི་ཆེན་ལ་བཞུགས་ནས་སྨོན་ལམ་གསུང་ཆོས་དང་ཆོས་ཐོག་གི་བརྩི་བཞག་བཀའ་ཆོས་གང་ཡོད་རྒྱས་ཤིང་མཐའ་ཆོད་པའི་བཀའ་དྲིན་བླ་ན་མཐོ། དགུང་ལོ་སུམ་ཅུ་པར་དབུས་སུ་ཕེབས་ནས་ཕུར་ལྕོགས་བྱམས་པ་རྒྱ་མཚོའི་དྲུང་དུ་བསྙེན་པར་རྫོགས། ཆུ་འབྲུག་ལོར་སྐུ་འབུམ་དུ་བྱོན། དེ་བཞིན་སྔ་ཕྱིར་དབུས་གཙང་དང་ཧོར་གྱི་ཡུལ་གྲུ་སོགས་སུ་ལན་དུ་མར་ཆིབས་བསྐྱོད་མཛད་དེ། རང་ཉིད་མདོ་སྔགས་རིག་གནས་ཀྱི་ཆོས་རྒྱུན་མཐའ་ཡས་པས་གདུལ་བྱ་གཞན་དག་སྨིན་པ་དང་འགྲོལ་བ་བྱེད་པའི་མཛད་འཕྲིན་བསམ་གྱིས་མི་ཁྱབ། བཀའ་རྩོམ་ཡང《བྲིས་སྐུ་བཞེངས་ཚུལ་ངོ་མཚར་མཐོང་བ་དོན་ལྡན》《དཔལ་ལྡན་དུས་གྲྭའི་དབང་པོ་ལྷ་བཅུ་གསུམ་མའི་སྒྲུབ་ཐབས་མདོར་བསྡུས་འཇམ་དཔལ་དགྱེས་པའི་དགོངས་རྒྱན》《དཔལ་ཡེ་ཤེས་ཀྱི་མགོན་པོའི་བསྙེན་ཡིག་དོན་གཉིས་མཆོག་སྦྱིན》 《སྒྲོལ་མ་དམར་མོའི་ཆོ་ག་ཆ་ལག་ཚང་བ་ཁམས་གསུམ་དབང་དུ་བསྡུས་པའི་ལྕགས་ཀྱུ》《ཟབ་པ་དང་རྒྱ་ཆེ་བའི་གཞུང་ལུགས་རྒྱ་མཚོ་ལྟ་བུ་ལས་རང་གི་བགོ་སྐལ་དུ་མནོས་པའི་དབང་ཁྲིད་ལུང་གསུམ་གྱི་ཐོབ་ཡིག་མདོ་ཙམ་བཀོད་པ་ནོར་བུ་བེེཌཱུརྱའི་ཕྲེང་མཛེས་དཔྱོད་ལྡན་མགྲིན་པའི་དོ་ཤལ་ལས་ལུང་གི་སྐོར》སོགས་པོད་སོགས་དཔོད་འབྲིང་ལྔ་ཙམ་བཞུགས། དགུང་ལོ་དོན་ལྔ་ལ་ཕེབས་པ་རབ་བྱུང་བཅུ་དྲུག་པའི་ཤིང་ཕག（༡༩༣༤）ལོར་དགོངས་པ་ཆོས་དབྱིངས་སུ་ཐིམ།
ཆོ་ག་གསུམ་བསྐྱེད་
ཆོ་ག་གསུམ་བསྐྱེད།
ས་བོན། ཕྱག་མཚན། སྐུ་རྫོགས་པ་བསྐྱེད་པའོ། །
ཆོ་གའི་འཁྲིད་
ཆོ་གའི་འཁྲིད།
ཆོ་ག་འདོན་ཚུལ་རྒྱས་བསྡུས་དང་། རོལ་མོ་ཕྱག་བཞེས་བཅས་སློབ་འཁྲིད་མཛད་པའི་དོན་ཡིན།
ཆོ་ག་རབ་གནས་སྦྱིན་སྲེག་སོགས་ཀྱི་ཡན་ལག་གསུམ་
ཆོ་ག་རབ་གནས་སྦྱིན་སྲེག་སོགས་ཀྱི་ཡན་ལག་གསུམ།
སྦྱོར་བ། དངོས་གཞི། འཇུག་གི་བྱ་བ།
ཆོ་ངེ་འདོན་
ཆོ་ངེ་འདོན།
ངུ་སྒྲ་སྒྲོག་པ།
ཆོ་གའི་དམིགས་རྣམ་
ཆོ་གའི་དམིགས་རྣམ།
ངག་ཐོག་ནས་འདོན་བཞིན་པའི་ཆོ་ག་དེའི་ཚིག་དོན་དང་མཐུན་པའི་བསམ་བློ་གཏོང་བ། དམིགས་རྣམ་ནི་ཡུལ་གཟུགས་སོགས་ལ་དམིགས་ནས་ཡུལ་ཅན་སེམས་ལ་མྱོང་བ་ཤར་བའི་རྣམ་པ།
ཡི་གེ་སྤྱི་རྣམ་བློ་གསལ་འཇུག་ངོགས་ཀྱྱི་སུམ་ཅུ་བའི་སྡོམ་ཚིག
ཡི་གེ་སྤྱིའི་རྣམ་བཞག
མཁས་མཆོག་ཐོན་མི་སམ་བྷོ་ཊས།།
རྒྱ་གར་ཡི་གེ་དཔེར་བླངས་ནས།།
དབྱངས་བཞི་གསལ་བྱེད་སུམ་ཅུ་དང་།།
གསལ་བྱེད་ནང་ནས་རྗེས་འཇུག་བཅུ།།
ག་ང་ད་ན་བ་མ་འ།།
ར་ལ་ས་དང་དེའི་ནང་ནས།།
ཆོ་ལོང་
ཆོ་ལོང་།
རྩེད་མོ་རྩེ་བྱེད་ཀྱི་ཡོ་བྱད་གྲས་སུ་ཤོ་ཟེར་བ་ཞིག་ཡོད་པ་དེ་ཡིན།
ཆོ་ལོ་
ཆོ་ལོ།
ཤིང་གི་ལོ་མ་ལ་གོ་དགོས་སམ་སྙམ་ཏེ་བརྟག
ཡི་གེ་སྤྱི་རྣམ་བློ་གསལ་འཇུག་ངོགས་ཀྱྱི་སུམ་ཅུ་བའི་སྡོམ་ཚིག
ཡི་གེ་སྤྱིའི་རྣམ་བཞག
སྔོན་དུ་འཇུག་པའི་ཡི་གེ་ཡིན།།
ད་ས་གཉིས་ནི་ཡང་འཇུག་ཡིན།།
རྗེས་འཇུག་མིང་གཞི་ཀུན་ལ་འཇུག།
མིང་གཞི་རྐྱང་བ་འཕུལ་ཅན་ལ།།
འ་མཐའ་ངེས་པར་ཐོབ་པ་ཡིན།།
དབྱངས་ལྡན་མགོ་དང་འདོགས་ཅན་ལ།།
འ་མཐའ་སྤངས་དགོས་ཤེས་པར་བྱ།།
ཡང་འཇུག་ད་ནི་ན་ར་ལ།།
ས་ནི་ག་ང་བ་མ་བཞིར།།
ཆོ་འཕྲུལ་མཆོད་རྟེན་
ཆོ་འཕྲུལ་མཆོད་རྟེན།
བཅོམ་ལྡན་འདས་ཀྱིས་མཉན་ཡོད་དུ་ཆོ་འཕྲུལ་བསྟན་ཏེ་མུ་སྟེགས་སྟོན་པ་དྲུག་ཕམ་པར་མཛད་པའི་ཚེ་ལི་ཙ་བྱི་སོགས་ཀྱིས་ཛེ་ཏའི་ཚལ་དུ་བཞེངས་པའི་མཆོད་རྟེན་ཞིག་སྟེ། དེའི་བཟོ་དབྱིབས་ནི་མཆོད་རྟེན་གྱི་བང་རིམ་བཞི་ཀ་གྲུ་བཞི་པ་ཕྱོགས་བཞིར་གློ་འབུར་དང་བཅས་པ་ཞིག
ཡི་གེ་སྤྱི་རྣམ་བློ་གསལ་འཇུག་ངོགས་ཀྱྱི་སུམ་ཅུ་བའི་སྡོམ་ཚིག
ཡི་གེ་སྤྱིའི་རྣམ་བཞག
སྔོན་འཇུག་ག་ནི་ཅ་ཉ་ཏ།།
ད་ན་ཙ་ཞ་ཟ་ཡ་ཤ།
ས་བཅས་བཅུ་གཅིག་སྔོན་དུ་འཇུག།
ད་ནི་ཀ་ག་ང་པ་བ།།
མ་སྟེ་དྲུག་གི་སྔོན་དུ་འཇུག།
བ་ཡིག་ཀ་ག་ང་ཅ་ཇ།།
ཉ་ཏ་ད་ན་ཙ་ཛ་ཞ།།
ཟ་ར་ཤ་ས་བཅས་བཅུ་དྲུག།
མ་ཡིག་ཁ་ག་ང་ཅ་ཇ།།
ཉ་ཐ་ད་ན་ཚ་ཛ་བཅས།།
བཅུ་གཅིག་ཁོ་ནའི་སྔོན་དུ་འཇུག།